Προγνωστικά NBA: Καίγονται για αποτελέσματα Kings και Knicks - Bethome.gr\nBethome Bloggers Προγνωστικά NBA: Καίγονται για αποτελέσματα Kings και Knicks\nΠρογνωστικά NBA: Καίγονται για αποτελέσματα Kings και Knicks\nΟΡΛΑΝΤΟ ΜΑΤΖΙΚ – ΜΙΛΓΟΥΟΚΙ ΜΠΑΚΣ (02:00)\nΈμειναν πολύ χαμηλά στο σκορ στο Miami οι Magic, και ηττήθηκαν από τους Heat με 93-83. Τρίτη ήττα στα πέντε τελευταία ματς για την ομάδα του Jamahl Mosley, που μπορεί να είναι βαθμολογικά αδιάφορη και να αντιμετωπίζει πάρα πολλά και σημαντικά προβλήματα, ωστόσο προσπαθεί ακόμα να παρουσιάζεται ανταγωνιστική και αξιόμαχη. Στο 7-27 το συνολικό ρεκόρ των γηπεδούχων, που έχουν κερδίσει μόλις 2 από τα 13 φετινά ματς που έχουν δώσει στο Orlando και παραμένουν στην προτελευταία θέση της Ανατολής. Δεν θα αγωνιστεί ούτε απόψε ο τραυματίας Cole Anthony, καθώς και ο Jalen Suggs, σταθερά εκτός μάχης οι Chuma Okeke, Jonathan Isaac, Markelle Fultz, Michael Carter-Williams, E’Twaun Moore και Mychal Mulder, άγνωστο αν θα καταφέρει να επιστρέψει απόψε κάποιος από τους Mo Bamba και Terrence Ross.\nΜε αντεπίθεση διαρκείας, οι Bucks κατάφεραν να γυρίσουν ένα ματς που έμοιαζε χαμένο, αφού είχαν βρεθεί ακόμα και με 18 πόντους πίσω στο σκορ στο ματς με τους Celtics. Τελικά, οι Πρωταθλητές επικράτησαν με 117-113 στο Milwaukee, έχοντας τον Γιάννη Αντετοκούνμπο σε τρομερή βραδιά. Τρεις σερί νίκες μετρά πλέον η ομάδα του Mike Budenholzer, και θα προσπαθήσει να επεκτείνει απόψε το νικηφόρο της σερί, στην προσπάθεια που κάνει να μείνει κοντά στην κορυφή της Ανατολής. Στην 3η θέση της Περιφέρειας παραμένουν οι φιλοξενούμενοι, με συνολικό ρεκόρ 22-13, έχοντας κερδίσει τα 10 από τα 18 φετινά ματς που έχουν δώσει μακριά από το Milwaukee. Χωρίς ιδιαίτερα προβλήματα στο αποψινό ματς οι Bucks, αφού μοναδικός απών θα είναι και πάλι ο εδώ και καιρό τραυματίας Brook Lopez.\nΠολύ ανώτεροι οι Bucks και με το ηθικό στα ύψη μετά και τη νίκη επί των Celtics, δύσκολα θα αντιμετωπίσουν ιδιαίτερα προβλήματα κόντρα στους αποδεκατισμένους Magic. Δυνατό διπλό, σε αναμενόμενα ανάξιες λόγου αποδόσεις. Πάμε παρακάτω.\nΜΑΙΑΜΙ ΧΙΤ – ΟΥΑΣΙΝΓΚΤΟΝ ΓΟΥΙΖΑΡΝΤΣ (02:30)\nΈχουν ταλαιπωρηθεί πάρα πολύ το τελευταίο διάστημα από τραυματισμούς και COVID οι Heat, εξακολουθούν όμως να βρίσκουν τρόπους να παραμένουν αποτελεσματικοί. Η ομάδα του Erik Spoelstra λύγισε στο Miami τους Magic, με 93-83, και μετρά πλέον τρεις συνεχόμενες νίκες. Στην 4η θέση της Ανατολής με συνολικό ρεκόρ 21-13 οι γηπεδούχοι, που μετρούν μέχρι στιγμής 11 νίκες σε 15 φετινά ματς στο Miami. Έχουν ήδη αναμετρηθεί δύο φορές φέτος με τους Wizards, επικρατώντας στο Miami και γνωρίζοντας την ήττα στην Washington. Αρκετά και πάλι τα προβλήματα των Heat, που δεν θα έχουν απόψε τους Kyle Lowry, Bam Adebayo, Victor Oladipo, Dewayne Dedmon και Markieff Morris, ενώ αμφίβολη παραμένει η συμμετοχή του τραυματία PJ Tucker.\nΜετά από δύο συνεχόμενες σημαντικές εκτός έδρας νίκες, οι Wizards έκαναν κακή εμφάνιση στη Washington και ηττήθηκαν εντός έδρας από τους Sixers με το βαρύ 96-117. Όχι στην καλύτερη δυνατή κατάσταση οι φιλοξενούμενοι, που ενδέχεται να μην έχουν ούτε απόψε τον Bradley Beal, λόγω υγειονομικών πρωτοκόλλων, ενώ είναι σίγουρα εκτός οι Thomas Bryant, Kentavious Caldwell-Pope, Raul Neto, Aaron Holiday και Anthony Gill, καθώς και o Rui Hachimura. Σημαντική απώλεια της τελευταίας στιγμής ο Montrezl Harrell, λόγω COVID. Στο 17-16 το ρεκόρ των Wizards, που έχουν κερδίσει τα 9 από τα 20 φετινά εκτός έδρας παιχνίδια τους και βρίσκονται αυτή τη στιγμή στην 7η θέση της Ανατολής.\nΈχουν σημαντικά προβλήματα και οι δύο ομάδες, με τους Heat ωστόσο να δείχνουν να μπορούν να τα διαχειριστούν καλύτερα. Έχει το προβάδισμα στην έδρα της η ομάδα του Miami, με τον άσο πάντως σε αποδόσεις του 1.40 να μην ικανοποιεί ιδιαίτερα, σίγουρα όχι αρκετά ώστε να μας κάνει να ασχοληθούμε με το ματς.\nΤΟΡΟΝΤΟ ΡΑΠΤΟΡΣ – ΦΙΛΑΔΕΛΦΕΙΑ ΣΙΞΕΡΣ (02:30)\nΑντιμετωπίζοντας τρομερά προβλήματα και έχοντας ηχηρές απουσίες, οι Raptors δεν κατάφεραν να κοντράρουν καν τους Cavaliers και διασύρθηκαν στο Cleveland, χάνοντας με 144-99. Δεύτερη ήττα στα πέντε τελευταία ματς για την ομάδα του Nick Nurse, που μένει να φανεί πώς θα διαχειριστεί τη συντριβή αυτή στο Cleveland. Ακόμα ένα δύσκολο ματς το αποψινό για τους γηπεδούχους, που εξακολουθούν να ταλαιπωρούνται από πολλά προβλήματα και δεν θα έχουν ούτε απόψε τους Fred VanVleet, OG Anunoby, Scottie Barnes, Precious Achiuwa, Goran Dragic και Malachi Flynn. Στα καλά νέα, από την καραντίνα βγήκαν οι Pascal Siakam, Gary Trent Jr. και Khem Birch, και έχουν όλοι τους πιθανότητες να επιστρέψουν απόψε στο παρκέ. Στη 10η θέση της Ανατολής με συνολικό ρεκόρ 14-16 οι Raptors, που δεν τα πηγαίνουν πάντως καλά στο γήπεδό τους, έχοντας κερδίσει τα 7 από τα 16 φετινά ματς που έχουν δώσει στο Toronto.\nΕξαιρετική εικόνα είχαν στην Washnigton οι Sixers, και νίκησαν απρόσμενα εύκολα τους Wizards με 117-96. Ψάχνει ακόμα τα πατήματά της η ομάδα του Doc Rivers, που ταλαιπωρήθηκε πάρα πολύ στο ξεκίνημα της σεζόν με τραυματισμούς και COVID. Θα προσπαθήσουν να εκμεταλλευτούν απόψε τις απουσίες βασικών παικτών των Raptors και να πάρουν ένα ακόμα σημαντικό διπλό οι φιλοξενούμενοι, που με ρεκόρ 17-16 βρίσκονται αυτή τη στιγμή στην 6η θέση της Ανατολής, και τα πηγαίνουν αρκετά καλά εκτός έδρας, μετρώντας φέτος 11 νίκες σε 19 ματς μακριά από τη Philadelphia. Σταθερά εκτός μάχης οι Andre Drumond, Shake Milton και Danny Green, όπως ασφαλώς και ο Ben Simmons.\nΑνεβασμένοι οι Sixers, και με συγκριτικά λιγότερα προβλήματα σε σχέση με τους γηπεδούχους. Ενδέχεται πάντως να έχουν κάποιες σημαντικές επιστροφές οι Raptors, και ίσως καταφέρουν να κοντράρουν το ματς. Δεν έχουν αποδειχτεί ιδιαίτερα αξιόπιστοι μέχρι στιγμής οι φιλοξενούμενοι, και με το διπλό να δίνεται γύρω στο 1.40, δεν υπάρχει ιδιαίτερος λόγος να μπλέξουμε.\nΧΙΟΥΣΤΟΝ ΡΟΚΕΤΣ – Λ.Α. ΛΕΙΚΕΡΣ (03:00, Cosmote Sport 7)\nΠολύ λίγα πράγματα και χτες βράδυ από τους Rockets, που έχασαν εύκολα στη Charlotte με 123-99 από τους Hornets. Τέσσερις συνεχόμενες ήττες μετρά πλέον η ομάδα του Stephen Silas, χωρίς αυτό να την προβληματίζει βέβαια ιδιαίτερα, αφού είναι σε διαδικασία rebuilding και βαθμολογικά αδιάφορη. Στο 10-24 το συνολικό ρεκόρ των Rockets, που παραμένουν στην τελευταία θέση της Δύσης, έχοντας κερδίσει φέτος τα 7 από τα 14 ματς που έχουν δώσει στο Houston. Άγνωστο ακόμα το αν θα καταφέρουν να αγωνιστούν απόψε οι Jalen Green και Kevin Porter Jr., που παραμένουν αμφίβολοι, με τις πιθανότητες ωστόσο να είναι με το μέρος τους για να προλάβουν το ματς με τους Lakers, εκτός μάχης έχουν τεθεί λόγω COVID οι Jae’sean Tate, Garriston Mathews, Kenyon Martin Jr. και DJ Augustin.\nΣε τραγική φόρμα οι Lakers, δεν τα κατάφεραν ούτε απέναντι στους ελλιπέστατους Nets και ηττήθηκαν εντός έδρας με 115-122. Εντελώς εκτός ρυθμού μοιάζει να είναι η ομάδα του Frank Vogel, που δεν έχει κατορθώσει σε κανένα σημείο της σεζόν να βρει ρυθμό και μετρά αυτή τη στιγμή 5 συνεχόμενες ήττες. Στο 16-18 το συνολικό ρεκόρ των Lakers, που υποχώρησαν πια στην 9η θέση της Δύσης, έχοντας κερδίσει μόλις 6 από τα 14 φετινά ματς που έχουν δώσει μακριά από το Los Angeles. Στις δύο φετινές τους αναμετρήσεις με τους Rockets, αμφότερες εντός έδρας, μετρούν ισάριθμες νίκες. Σταθερά εκτός μάχης ο τραυματίας Anthony Davis, καθώς και οι Rajon Rondo, Kendrick Nunn, Kent Bazemore, Trevor Ariza και Austin Reaves.\nΔεν πείθουν σε καμία περίπτωση οι Lakers, που πάντως από πλευράς ρόστερ είναι σαφώς ανώτεροι των Rockets. Κάπου ενδέχεται να ξεσπάσουν οι φιλοξενούμενοι, πάντως οι Rockets είναι υπολογίσιμο μέγεθος στην έδρα τους και το ματς θέλει μεγάλη προσοχή. Δεν αξίζει τον κόπο το 1.45 περίπου του διπλού, με βάση την εικόνα των Lakers στα τελευταία ματς, θα μείνουμε μακριά.\nΜΙΝΕΣΟΤΑ ΤΙΜΠΕΡΓΟΥΛΒΣ – ΝΙΟΥ ΓΙΟΡΚ ΝΙΚΣ (03:00)\nΠαρά τα τρομερά τους προβλήματα, οι Timberwolves βρήκαν χτες τον τρόπο να πανηγυρίσουν μια σημαντικότατη νίκη, επικρατώντας στη Minnesota των Celtics με 108-103. Έχουν κερδίσει τα τρία τελευταία εντός έδρας παιχνίδια τους οι γηπεδούχοι, που μετρούν συνολικά φέτος 10 νικες σε 19 ματς στη Minnesota, και με συνολικό ρεκόρ 16-17 βρίσκονται στην 8η θέση της Δύσης. Δύσκολο πάντως και απόψε το έργο τους, σε ένα ματς που δεν θα έχουν και πάλι τους Karl-Anthony Towns, D’Angelo Russell, Jarred Vanderbilt και Naz Reid, ενώ εκτός απροόπτου θα μείνουν εκτός για άλλο ένα βράδυ και οι Anthony Edwards, Patrick Beverley και Taurean Prince.\nΒαθιά ανάσα για τους Knicks, που εκμεταλλεύτηκαν τα πολλά προβλήματα των Hawks και τους νίκησαν στη Νέα Υόρκη με 101-87. Δεν είναι σε ιδιαίτερα καλή κατάσταση η ομάδα του Tom Thibodeau, που κάνει μάλλον απογοητευτική πορεία μέχρι στιγμής και με ρεκόρ 15-18 βρίσκεται στην 11η θέση της Ανατολής, έχοντας κερδίσει τα 8 από τα 15 φετινά ματς που έχει δώσει μακριά από τη Νέα Υορκη. Σχετικά λίγα πάντως τα προβλήματα που έχουν πλέον να διαχειριστούν οι φιλοξενούμενοι, αφού δεν θα έχουν τους Derrick Rose, Nerlens Noel, Miles McBride, Kevin Knox και Jericho Sims.\nΠάρα πολλές οι απουσίες που έχουν να διαχειριστουν οι γηπεδούχοι, που θα εμφανιστούν επί της ουσίας με σύνθεση ανάγκης. Δεν έχουν αποδειχτεί αξιόπιστοι οι Knicks, είναι όμως σε δεινή βαθμολογική θέση και τέτοια ματς θα πρέπει να αρχίσουν να τα κερδίζουν. Επιλογή μας το διπλό της ομάδας της Νέας Υόρκης με 2 τουλάχιστον πόντους διαφορά, μαζί με το Over 193,5, σε απόδοση 1.87 στη Stoiximan.\nΝΙΟΥ ΟΡΛΙΝΣ ΠΕΛΙΚΑΝΣ – ΚΛΙΒΕΛΑΝΤ ΚΑΒΑΛΙΕΡΣ (03:00)\nΔεν κατάφεραν να συνεχίσουν με νίκη οι Pelicans, που γνώρισαν την ήττα στην Oklahoma City με 117-112 από τους Thunder. Σε καλή κατάσταση πάντως το τελευταίο διάστημα η ομάδα του Willie Green, έστω κι αν έχει ταλαιπωρηθεί αρκετά από ορισμένες σημαντικές απουσίες. Δύσκολα θα καταφέρει να αγωνιστεί απόψε ο Brandon Ingram, που αποχώρησε από το ματς με τους Thunder λόγω προβλήματος στον αχίλλειο. Αντίθετα, είναι πολύ πιθανή απόψε η επιστροφή του Jonas Valanciunas, που φαίνεται να ξεπερνά την ίωση που τον ταλαιπώρησε. Σταθερά εκτός μάχης οι Zion Williamson, Kira Lewis Jr., Nickeil Alexander-Walker και Naji Marshall, την ώρα που σημαντικό ερωτηματικό είναι και η κατάσταση του Josh Hart, που ταλαιπωρείται από ένα πρόβλημα στον αστράγαλο και η συμμετοχή του είναι αμφίβολη. Στο 12-22 το ρεκόρ των Pelicans, που βρίσκονται στην προτελευταία θέση της Δύσης, έχουν όμως κερδίσει τα τρία τελευταία ματς που έχουν δώσει στη Νέα Ορλεάνη και δείχνουν πως δεν θα τα παρατήσουν ακόμα.\nΣυνεχίζουν την εκπληκτική φετινή τους πορεία οι Cavaliers, που δεν αντιμετώπισαν το παραμικρό πρόβλημα απέναντι στους ελλιπέστατους, είναι η αλήθεια, Raptors, και τους διέλυσαν στο Cleveland, κερδίζοντάς τους με το εμφατικό 144-99. Παρά το γεγονός πως έχουν και οι φιλοξενούμενοι ορισμένες πολύ σημαντικές απουσίες, δεν δείχνουν πρόθυμοι να κατεβάσουν ταχύτητα, και μετρούν πλέον 7 νίκες στα 8 τελευταία τους παιχνιδια. Στην 5η θέση της Ανατολής με συνολικό ρεκόρ 20-13 οι Cavaliers, που τα πηγαίνουν περίφημα μακριά από την έδρα τους, μετρώντας μέχρι στιγμής 10 νίκες σε 16 φετινά εκτός έδρας παιχνίδια. Απόψε, πάντως, δεν θα έχουν εύκολο έργο στη Νέα Ορλεάνη, αφού τέθηκε εκτός λόγω COVID και ο Darius Garland, την ώρα που παραμένουν εκτός οι Cedi Osman, Dylan Windler, Lamar Stevens και Ed Davis. Αντίθετα, έχουν σήμερα πιθανότητες να επιστρέψουν οι Jarrett Allen, Evan Mobley και Isaac Okoro.\nΣαφώς ανώτεροι υπό κανονικές συνθήκες οι Cavaliers, μεγάλο πρόβλημα ωστόσο η απουσία του Garland, που είναι κομβικός φέτος στις επιτυχίες της ομάδας. Έχουν το ρόστερ να ανταποκριθούν στα προβλήματά τους οι φιλοξενούμενοι, αρκεί να καταφέρουν τελικά να επιστρέψουν απόψε οι Allen και Mobley, και δευτερευόντως ο Okoro. Λογικό διπλό, αλλά μέχρι να γνωρίζουμε περισσότερα, καλύτερα να μην μπλέξουμε.\nΓΚΟΛΝΤΕΝ ΣΤ. ΓΟΥΟΡΙΟΡΣ – ΝΤΕΝΒΕΡ ΝΑΓΚΕΤΣ (05:00, Cosmote Sport 4)\nΠαρά τα προβλήματά τους, οι Warriors πήραν τεράστιο διπλό στο Phoenix, επικρατώντας των Suns με 116-107, κάνοντας ένα σημαντικό βήμα στην προσπάθεια που κάνουν για την κατάληψη της κορυφής στη Δύση. Στην 1η θέση της Περιφέρειας λοιπόν οι γηπεδούχοι με ρεκόρ 27-6, το καλύτερο σε ολόκληρη τη Λίγκα, θέλουν να συνεχίσουν απόψε με νίκη στο γήπεδό τους, εκεί όπου μετρούν φέτος 16 νίκες σε 18 παιχνίδια. Τρεις σερί νίκες μετρά η ομάδα του Steve Kerr, που αναμένεται να έχει απόψε και τον Andrew Wiggins, ο οποίος βγήκε από την καραντίνα, έχασε όμως λόγω COVID τον Draymond Green, ενώ παραμένουν εκτός οι Jordan Poole, Damion Lee, Klay Thompson, James Wiseman και Moses Moody.\nΜεγάλο διπλό πήραν στο Los Angeles οι Nuggets, αφού επικράτησαν των Clippers με 103-100. Προσπαθεί να κρατηθεί σε καλό πλασάρισμα η ομάδα του Mike Malone, που έχει ταλαιπωρηθεί πάρα πολύ φέτος από COVID και σοβαρούς τραυματισμούς. Σταθερά εκτός μάχης οι Michael Porter Jr., Jamal Murray, PJ Dozier και Markus Howard, ενώ αμφίβολος λόγω μικροτραυματισμού είναι απόψε ο Aaron Gordon. Δύσκολο φυσικά το αποψινό έργο των Nuggets στην πολύ δυνατή έδρα των Warriors, με τους φιλοξενούμενους να κρατούν αυτή τη στιγμή την 6η θέση της Δύσης με ρεκόρ 16-16, έχοντας 8 νίκες σε 18 φετινά ματς μακριά από το Denver.\nΜε το ηθικό στα ύψη οι Warriors, που είναι πανίσχυροι φέτος στην έδρα τους. Μεγάλο πρόβλημα πάντως η απώλεια του Green, ειδικά σε ένα τέτοιο ματς, όπου απέναντι υπάρχει ο Nikola Jokic. Ακόμα κι έτσι, οι γηπεδούχοι έχουν τον πρώτο λόγο και είναι το φαβορί της αναμέτρησης, όμως οι αποδόσεις του άσου, κάπου στο 1.30, δεν μας ικανοποιούν. Προχωράμε.\nΣΑΚΡΑΜΕΝΤΟ ΚΙΝΓΚΣ – ΟΚΛΑΧΟΜΑ Σ. ΘΑΝΤΕΡ (05:00)\nΚακή εικόνα έδειξαν για ακόμα μια φορά φέτος οι Kings, και ηττήθηκαν μέσα στο Sacramento με 102-127 από τους Grizzlies. Τρίτη συνεχόμενη ήττα για την ομάδα του Alvin Gentry, που δεν μοιάζει να έχει τη σταθερότητα και τη συνέπεια που χρειάζεται στην απόδοσή της για να κρατηθεί μέχρι τέλους στην κούρσα για την postseason της Δύσης. Στη 12η θέση της Περιφέρειας αυτή τη στιγμή οι γηπεδούχοι με συνολικό ρεκόρ 13-21, έχοντας κερδίσει μόλις 7 από τα 18 φετινά ματς που έχει δώσει στο Sacramento. Ελαχιστοποιούνται πάντως σιγά σιγά τα προβλήματα των Kings, που δεν θα έχουν και πάλι απόψε λόγω COVID τον Davion Mitchell, ενώ αμφίβολος είναι ο Alex Len.\nΕκμεταλλεύτηκαν τα προβλήματα των Pelicans οι Thunder, και με καλή εμφάνιση επικράτησαν της ομάδας της Νέας Ορλεάνης με 117-112 στην Oklahoma City. Δυσκολότερο το αποψινό τους έργο, με τους νεανικούς και ταλαντούχους πάντως Thunder να είναι επικίνδυνοι καθώς δεν έχουν ιδιαίτερη πίεση για το αποτέλεσμα, αφού βρίσκονται σε διαδικασία rebuilding και είναι, ουσιαστικά, βαθμολογικά αδιάφοροι. Στην προτελευταία θέση της Δύσης οι φιλοξενούμενοι με συνολικό ρεκόρ 12-24, μετρώντας μέχρι στιγμής 5 νίκες σε 15 φετινά ματς μακριά από την Oklahoma City. Σοβαρό πλήγμα η απώλεια του Josh Giddey, που τέθηκε εκτός λόγω COVID, όπως άλλωστε και ο Darius Bazley. Εκτός μάχης για τον ίδιο λόγο και οι Aleksej Pokusevski, Jeremiah Robinson-Earl και Tre Mann.\nΣημαντικά τα προβλήματα των φιλοξενούμενων, κι αν οι Kings θέλουν να συνεχίσουν να έχουν σοβαρές ελπίδες για μια θέση τουλάχιστον στη δεκάδα της Δύσης, ματς σαν το αποψινό θα πρέπει επιτέλους να αρχίσουν να τα κερδίζουν με συνέπεια. Δεν πείθει καθόλου μέχρι στιγμής η ομάδα του Sacramento, απόψε όμως η συγκυρία είναι τέτοια που μπορεί να φτάσει σε μια νίκη που χρειάζεται πολύ. Επιλογή μας ο άσος των Kings με 3 τουλάχιστον πόντους διαφορά, μαζί με το Over 203,5, σε απόδοση 1.87 στη Stoiximan.


«3ο Φεστιβάλ παιδικού και εφηβικού βιβλίου», 26-29 Απριλίου στο Βόλο - Perpera.gr\nHome›Συν στον Πολιτισμό›«3ο Φεστιβάλ παιδικού και εφηβικού βιβλίου», 26-29 Απριλίου στο Βόλο\n«3ο Φεστιβάλ παιδικού και εφηβικού βιβλίου», 26-29 Απριλίου στο Βόλο\nΠραγματικότητα θα αποτελέσει για τρίτη συνεχή χρονιά στην πόλη του Βόλου, στις 26, 27, 28, 29 Απριλίου 2018, το «3ο Φεστιβάλ Παιδικού και Εφηβικού Βιβλίου»(μιλάμε, γράφουμε, παίζουμε, εκφραζόμαστε δημιουργικά), που προγραμματίζει η Ένωση Συλλόγων Γονέων και Κηδεμόνων Πρωτοβάθμιας και Δευτεροβάθμιας Εκπαίδευσης του Δήμου Βόλου, με τη συνδιοργάνωση της Αντιδημαρχίας Παιδείας και Πολιτισμού Δ. Βόλου και την στήριξη του ΔΟΕΠΑΠ-ΔΗΠΕΘΕ του Δ. Βόλου, αλλά και τις Διευθύνσεις Πρωτοβάθμιας και Δευτεροβάθμιας Εκπαίδευσης Μαγνησίας, (μαζί με τους υπεύθυνους των τμημάτων σχολικών δραστηριοτήτων), σε άμεση δράση με τους ίδιους τους εκπαιδευτικούς και σε συνεργασία με μία σειρά φορέων και χορηγών, που θα ανακοινωθούν ολοκληρωμένα σε λίγες ημέρες, όπως και το σύνολο των συμμετεχόντων.\nΗ διοργάνωση γίνεται υπό την αιγίδα του «Εργαστηρίου Λόγου και Πολιτισμού κατεύθυνση Λογοτεχνίας και Παιδικού Βιβλίου» του Πανεπιστημίου Θεσσαλίας, ενώ συμμετέχουν ήδη ως υποστηρικτές- συμμετέχοντες, (με αλφαβητική σειρά), η «Γυναικεία Λογοτεχνική Συντροφιά», το «Κέντρο Βιβλίου Μαγνησιωτών Συγγραφέων» (ΚΕ.ΒΙ.ΜΑ.ΣΥ), το Κέντρο Πολιτισμού και Κοινωνικής Παρέμβασης «Ιωλκός», ο Πανελλήνιος Όμιλος Φίλων Αφήγησης (Π.Ο.Φ.Α.), ο Σύνδεσμος Φιλολόγων Ν. Μαγνησίας και άλλοι φορείς αλλά και σύλλογοι που θα ανακοινωθούν άμεσα.\nΕκτός από τις δράσεις για το βιβλίο, στο «3ο Φεστιβάλ Παιδικού και Εφηβικού Βιβλίου» (μιλάμε, γράφουμε, παίζουμε, εκφραζόμαστε δημιουργικά) τη δική τους θέση έχουν το θέατρο και η μουσική, με παραστάσεις και συναυλίες.\nΑφηγήσεις παραμυθιών, εικονοποιία για μικρούς και μεγάλους, τεχνικές που μπορεί να χρησιμοποιήσουν οι εκπαιδευτικοί στην τάξη για την αξιοποίηση λογοτεχνικών κειμένων, δημιουργική γραφή, βιωματικές δράσεις, συναισθηματική διαλεκτική, διαδραστικά παιχνίδια φιλαναγνωσίας… Όλες οι δράσεις είναι δωρεάν και ελεύθερη η είσοδος.\nΣτα εργαστήρια οι μαθητές, θα ευαισθητοποιηθούν και φέτος, γύρω από τα θέματα, του σχολικού εκφοβισμού, της αποδοχής της διαφορετικότητας, του σεβασμού της αναπηρίας, της περιβαλλοντικής συνείδησης, της ανάδειξης συναισθημάτων, του σεβασμού της πολιτιστικής κληρονομιάς, της αγάπης για διάφορες μορφές τέχνης. καθώς θα κληθούν από έμπειρους εμψυχωτές και δημιουργούς να μιλήσουν, να γράψουν, να παίξουν και να εκφραστούν δημιουργικά.\nΟι δράσεις θα πλαισιωθούν από μουσικά σχήματα και χορωδίες, δίνοντας έτσι στην όλη διοργάνωση και μια ατμόσφαιρα γιορτής (θα ανακοινωθούν σύντομα αναλυτικά στοιχεία). Μια συνάντηση σημαντικών συγγραφέων παιδικής και εφηβικής λογοτεχνίας με τους μικρούς αναγνώστες τους, με ενήλικες που επιθυμούν να οργανώσουν προγράμματα στη σχολική τάξη αλλά και γονείς οι οποίοι θα μάθουν πώς να διαβάζουν με τα παιδιά τους, κάνοντας την ανάγνωση ανάγκη και απόλαυση.\nΞεκινούν εγγραφές – Δηλώστε συμμετοχή\nΤην ίδια ώρα, από την Ένωση, απευθύνεται νέο κάλεσμα για συμμετοχή και υποστήριξη των δράσεων, τόσο στη διάρκεια της προετοιμασίας τους, όσο και στην εξέλιξή τους, σε όλους τους συλλόγους γονέων, τους τοπικούς φορείς, τις οργανώσεις, εθελοντικές ομάδες, όπως και άλλους συλλόγους, τις Λέσχες Ανάγνωσης κ.λ.π. που έχουν ως βάση την αγάπη για το βιβλίο και τα παιδιά.\nΌσοι επιθυμούν να εκδηλώσουν ενδιαφέρον, όπως και επιπλέον πληροφορίες, μπορούν να αποστέλλουν μήνυμα στο enwsigonewnvolou@gmail.com, ή να επισκέπτονται το http://enosigoneonvolou.blogspot.gr.\nΕΝΩΣΗ ΣΥΛΛΟΓΩΝ ΓΟΝΕΩΝ ΚΑΙ ΚΗΔΕΜΟΝΩΝ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠ/ΣΗΣ Δ. ΒΟΛΟΥ\nΕπικοινωνία: enwsigonewnvolou@gmail.com, http://enosigoneonvolou.blogspot.gr\nΕργαστήριο 1: Νευροκοπλή, “Από τη Ζωή στο Παραμύθι και από το Παραμύθι στη Ζωή, μέχρι τα Δυο να γίνουν Ένα”, Εκδόσεις Λιβάνη. Δράση για παιδιά 6-9 ετών. Το διαρκές πήγαινε-έλα από τον ρεαλισμό στη συγγραφή και αντίστροφα, μέσα από τον “Αχτιδοϋφαντή” και τον “Τρελό του χωριού”, Εκδόσεις Λιβάνη. Δύο παραμύθια που αφορμώνται από αληθινές ιστορίες, το μεν πρώτο από τους πολέμους στη Γάζα και τη Συρία, το δε δεύτερο από τον ηρωικό αγώνα ενός Ινδού που κατάφερε να σώσει ολόκληρο το χωριό του. Μέσα από τα κείμενα, τη συζήτηση πάνω σ’ αυτά και το παιχνίδι των ρόλων μπορούμε μικροί και μεγάλοι να βιώσουμε παραδειγματικά μια πρόταση ζωής που συνοψίζεται στη φράση: “Αν θέλεις να αλλάξεις τον κόσμο,, άλλαξε πρώτα τον εαυτό σου”\nΕργαστήριο 2: Τσιαμπαλή Χρυσάνθη, «Το αγόρι που κέρδισε τον Χρόνο», Εκδόσεις Ψυχογιός. Δράση για παιδιά 9-12 ετών. Με τα παιδιά παρατηρούμε τον τίτλο αλλά και το εξώφυλλο της ιστορίας προσπαθώντας να μαντέψουμε το θέμα της. Στη συνέχεια, ζητάμε από τα παιδιά να δημιουργήσουν μια δική τους ιστορία βασισμένη στις βινιέτες και τους τίτλους του κάθε κεφαλαίου. Πόσο κοντά θα πέσουν στην ιστορία του βιβλίου; Στόχος μας τα παιδιά να αντιληφθούν τη στενή σχέση που υπάρχει ανάμεσα στον λόγο και την εικόνα σε ένα παιδικό βιβλίο. Να χρησιμοποιήσουν στο μεγαλύτερο δυνατό βαθμό τη φαντασία τους.\nΕργαστήριο 3: Παπαδήμος Σταμάτης(εικονογράφος), «Η διαδρομή ενός παραμυθιού- Από την ιδέα στο χέρι του αναγνώστη – παιδιού. Μια δράση για παιδιά 9-11 ετών και για εκπαιδευτικούς. H ιδέα πίσω από την υλοποίηση της συγκεκριμένης δράσης ακουμπάει στο πολύ απλό ερώτημα που μου έχει κατά καιρούς τεθεί από πολλούς και κυρίως από παιδιά: Πώς φτιάχνεται ένα παραμύθι; Η ερώτηση αυτή έχει στην ουσία δύο σκέλη: το συγγραφικό και το δημιουργικό, το κομμάτι δηλαδή της εικονογράφησης και της διαδικασίας που απαιτείται, ώστε τα δύο αυτά σκέλη να φτάσουν στα χέρια μας με τη μορφή βιβλίου. Κι αν η απάντηση στο πρώτο σκέλος της ερώτησης είναι σχετικά εύκολη: με έμπνευση, δεν είναι το ίδιο αυτονόητη στο τεχνικό της κομμάτι. Αυτή τη «δημιουργική» απορία θα ήθελα να εξηγήσω στα παιδιά που θα παρακολουθήσουν τη δική μου δράση. Να δείξω με παραδείγματα και εικόνες πώς ένα παραμύθι από την ιδέα περνάει στο χαρτί ή στον υπολογιστή και παίρνει την τελική του μορφή, ώστε το βιβλίο να φτάσει τελικά στον αναγνώστη – παιδί. Βιβλίo: «Τι φοβάται η Τυτώ;», Δέσποινας Γκουτζολίκα, Ήρα Εκδοτική.\nΕργαστήριο 1:Σοφία Κανταράκη: Ιστορικό Μυθιστόρημα «Η προφητεία του Αίματος». Εναλλακτικές Εκδόσεις. (Όλες οι ηλικίες) Μια συζήτηση με οδηγό ένα ταξίδι πίσω στον χρόνο και περιπέτειες που ζωντανεύουν το παρελθόν! Μια συνομιλία εικόνων με την ιστορία στα σοκάκια της Κωνσταντινούπολης και ένα αντάμωμα με τους Σταυροφόρους. Πώς ήταν η ζωή τότε; Πώς ντύνονταν και τι έτρωγαν; Πώς έβλεπαν οι Βυζαντινοί τον κόσμο και τι σήμαινε η μακρινή Δύση για αυτούς; Υπάρχουν ομοιότητες με το σήμερα; Αν ήσουν εσύ ο Αυτοκράτορας πώς θα αντιμετώπιζες τους περίεργους ξενόφερτους στο Παλάτι; Και ο Άνθρωπος; Έχει αλλάξει από τότε; Αγαπάει τον συνάνθρωπο του; έχει αξίες, ήθος και αξιοπρέπεια; Μια δράση που απευθύνεται σε μαθητές, εφήβους και εκπαιδευτικούς αλλά και σε όσους αναζητούν ένα ιστορικό άγγιγμα, μια αυτοανακάλυψη και έναν επανακαθορισμό του εσωτερικού μας κόσμου!!!\nΕργαστήριο 2: Αχιλλέας Μουστάκας, “Πέρα από τη Γη”, Ήρα Εκδοτική. Μία νουβέλα φαντασίας για εφήβους αλλά και μεγάλους. Μία ιστορία ανάμεσα σε δύο κόσμους, όμοιους και ταυτόχρονα διαφορετικούς, με ανθρώπους που δρουν και σκέφτονται. Για το καλό. Και για το κακό. Γιατί αυτά τα δύο συμπορεύονται πάντα. Όλοι οι πρωταγωνιστές, με το δικό τους τρόπο, μικρό ή μεγάλο, αλλάζουν την ιστορία. Συζήτηση, γνώμες και αλήθειες σε μια εκδήλωση για εφήβους και μεγάλους. Αν ήσασταν εσείς ένας από τους πρωταγωνιστές, τι θα κάνατε;\nΕργαστήριο 3: Κυρασία Πρίντζου «Σχεδιάζοντας ένα παιδικό βιβλίο: εικονογράφηση – σελιδοποίηση». Σχεδίαση εξωφύλλου γνωστού παιδικού βιβλίου από τα ίδια παιδιά, μέσα από τα όσα ενδιαφέροντα θα ακούσουν για τον μαγικό κόσμο της εικονογράφησης και της σελιδοποίησης. Δράση για παιδιά ηλικίας 8-16 χρόνων.\nΕργαστήριο 1: Άρτεμις Παπανδρέου, “Πηλιορείτικο γαϊτανάκι”, Εκδόσεις Μολύβι. Ένα βιβλίο λογοτεχνίας, μια δράση για την ηλικία των δέκα πέντε χρόνων και άνω. Σελίδες, που ταξιδεύουν τον αναγνώστη πίσω στον χρόνο, στους Βαλκανικούς, στον Μεγάλο Πόλεμο, στη Μικρασιατική εκστρατεία, στη Μεταξική Δικτατορία, στη Γερμανική Κατοχή. Μέσα από τη μυθιστορηματική δράση – βασισμένη σε αληθινά γεγονότα – θυμίζουν στους παλιότερους και γνωστοποιούν στις νεότερες γενιές πράξεις της Ελληνικής Ιστορίας που… ίσως να λησμονήθηκαν.\nΕργαστήριο 2: Αθανάσιος Βουλάγκας, ΄Ηρα Εκδοτική. Μια δράση για παιδιά 6-12 ετών. Η Φαίδρα και η Νεφέλη θέλησαν να ανακαλύψουν τη δική τους Ονειρούπολη. Μετά από πολλή προσπάθεια, κόπο, επιμονή και υπομονή τα κατάφεραν και ανταμείφθηκαν γι’ αυτό. Εσάς ποια είναι η δική σας Ονειρική Πόλη; Σε ποια Ονειρούπολη θα θέλατε να ζείτε; Τί να υπάρχει εκεί; Θα έμοιαζε με τις δικές μας πόλεις και κατά πόσο θα ήταν διαφορετική; Μπορείτε να την περιγράψετε, να τη ζωγραφίσετε ή και να την τραγουδήσουμε μαζί (προσπαθώντας να βγάλουμε κάποιους στίχους για αυτή).ΓΙΑΤΙ ΟΛΟΙ ΑΞΙΖΕΙ ΝΑ ΟΝΕΙΡΕΥΟΜΑΣΤΕ ΤΗ ΔΙΚΗ ΜΑΣ ΟΝΕΙΡΟΥΠΟΛΗ!\nΕργαστήριο 3: Γιώργος Αντωνάκης, “Στον Μυστρά με πανσέληνο”, Εκδόσεις Εν Πλω. Διαδραστική παράσταση για παιδιά Ε΄ και ΣΤ΄ δημοτικού. Τι μυστικά κρύβει ένας παλιός πύργος στην Μάνη και ποια σχέση μπορούν να έχουν δύο παιδιά της εποχής μας με τον τελευταίο αυτοκράτορα του Βυζαντίου; Οι ήρωες του βιβλίου ζωντανεύουν επί σκηνής και τα παιδιά με οδηγό και ξεναγό τον συγγραφέα μέσα από το θεατρικό παιχνίδι περιοδεύουν στον Μυστρά, ζωντανεύουν όλη την ιστορία του Βυζαντίου και χάνονται ανάμεσα στην πραγματικότητα και το παραμύθι.\nΕργαστήριο 1: Γάκη Ηλιάδα, «Πριν το ταξίδι», ΄Ηρα Εκδοτική. Δράση για παιδιά Δ’ Δημοτικού-Α και Β΄ Γυμνασίου. Είναι η προσπάθεια ενός 13χρονου τότε κοριτσιού, (σήμερα 16) να χαρίσει στους συνομήλικους αναγνώστες, το πρώτο της συγγραφικό τόλμημα, τη δική της αναζήτηση στα βάθη της ιστορίας, που σχετίζεται με την κατασκευή της Αργούς. Η ιστορία εκτυλίσσεται στον λόφο των Παγασών, στην πόλη της Ιωλκού και στο βουνό Πήλιο, στα μέρη δηλαδή από όπου ναυπηγήθηκε και απέπλευσε η Αργώ. Κεντρικός ήρωας είναι ο Ξάνθιππος, ένας νεαρός έφηβος, που μεγάλωσε στα χέρια του Κένταυρου Χείρωνα και κατάφερε από αυτόν να διδαχτεί όλα τα μυστικά του ξύλου. Ζώντας την πρώτη του μεγάλη περιπέτεια, με συντροφιά του τους μεγαλύτερους ήρωες, βασιλιάδες και ημίθεους, καταφέρνουν να ολοκληρώσουν αυτή την τόσο σπουδαία κατασκευή.\nΕργαστήριο 2: «Τα 7 κλειδιά του Πάτερ ημών», Εκδόσεις Πορφύρα, Εκπαιδευτικό πρόγραμμα για μαθητές Δημοτικού 8-11 ετών. Ελάτε να μάθουμε και να μιλήσουμε για τα επτά αιτήματα της προσευχής ΠΑΤΕΡ ΗΜΩΝ, που κάθε πρωί λέμε στο σχολειό μας. Τι σημαίνουν όλα αυτά τα λόγια που ακούμε από την πρώτη δημοτικού; Κι όλα αυτά διαβάζοντας το ομώνυμο βιβλίο-κόμικ της κας Κατερίνας Μουρίκη, λύνοντας ακροστιχίδες, ζωγραφίζοντας και διασκεδάζοντας με πολλά άλλα παιχνίδια!\nΕργαστήριο 3: Αντώνης Πλαγεράς – Αλεξία Πηνελόπη Αβαγιανού, «Η εφηβεία και η οικογένεια», Εκδόσεις ΄Ηβη. Πώς μπορεί να στηριχθεί η οικογένεια και να συνεργαστεί με το σχολείο για την κατανόηση δυσκολιών επικοινωνίας κατά την περίοδο της εφηβικής ηλικίας. Ένα βιβλίο – συμβουλευτικός οδηγός – το οποίο έχει στόχο να δώσει εναλλακτικούς τρόπους επικοινωνίας στην εκπαιδευτική κοινότητα. Με γέφυρα το βιβλίο αγγίζουμε με έναν εντελώς διαφορετικό τρόπο το θέμα της εφηβείας, ανοίγοντας ένα παράθυρο ελπίδας μέσα από τη δυνατότητα προσωπικής υπέρβασης του καθενός. Συζήτηση, αλληγορίες, θετική σκέψη και αλήθειες σε μια εκδήλωση-ψυχογράφημα για εκπαιδευτικούς και γονείς με μήνυμα: “ΤΡΟΠΟΙ ΒΕΛΤΙΩΣΗΣ ΤΗΣ ΕΠΙΚΟΙΝΩΝΙΑΣ ΜΕ τους ΕΦΗΒΟΥΣ”!!!\nΕργαστήριο 1: Τσουτσουλάκης Δημήτρης- Κοντού Μαγδαληνή, Μικρομαγειρέματα, Το αρτιότερο πανελληνίως εργαστήρι μαγειρικής! Εργαστήρια διαθεματικής διδασκαλίας και αναψυχής, για παιδιά 4-12 ετών και ΑμεΑ, με υποστήριξη (αν χρειάζεται) του γονιού ή εκπαιδευτικού τους (μέχρι 12 άτομα). Μέσα από τη μαγειρική εκλεκτών συνταγών, εκτός από τη μόρφωση και τη διασκέδαση, τα παιδιά, βελτιώνουν και το διαιτολόγιό τους. Σκοπός των μαθημάτων είναι: το παιδί να αξιοποιήσει τις γνώσεις του σχολείου, αναπτύσσοντας συγκεκριμένες δεξιότητες και αξίες, να ξεχωρίζει τις τροφές, να βελτιώσει την διατροφή του, να μάθει την χρήση κάθε πρώτης ύλης και όλο αυτό μέσα από μια διασκεδαστική διαδικασία. Τα εργαστήρια πραγματοποιούνται από εκπαιδευτικό με χρήση οπτικοακουστικών μέσων, παρουσίαση powerpoint και ειδικά ασφαλή σκεύη.\nΕργαστήριο 2: Σταυρίνα Λαμπαδάρη, “Αντάμα φτερουγίζουνε, χαίρονται την αγάπη”(Εικονογράφηση: Αθηνά Μιχοπούλου), Εκδόσεις Κοντύλι. Δράση για παιδιά 8- 13 χρόνων. Αφήγηση παραμυθιών από την Σταυρίνα Λαμπαδάρη, Κατασκευή γλάρων από λεπτό χαρτόνι και άλλα υλικά από την εικονογράφο Αθηνά Μιχοπούλου. Επτά εξαιρετικά παραμύθια για μικρούς και μεγάλους μας ταξιδεύουν στο μαγικό, εκεί όπου όλα είναι δυνατά και πραγματοποιήσιμα υπό έναν και μόνον όρο: την απόδοση του δικαίου, τη νίκη του καλού, τον θρίαμβο του φωτός απέναντι στο σκοτάδι. “Λεύτερη θέλει η ψυχή, στο Φως να γαληνέψει, να λουλουδίσει, να χαρεί στο δίκιο στην αλήθεια” Ερωτεύεται του παραμυθιού ο λόγος με τον στίχο της ελληνικής μας παράδοσης, τον δεκαπεντασύλλαβο. Ερωτεύεται και παιχνιδίζει το παραμύθι με την ποίηση και απλώνεται ο νους στο όνειρο και φωτίζεται η ψυχή με χρώματα και εικόνες. Το δίχως άλλο, μόνον ετούτο αποζητούν οι άνθρωποι στη Γης ολάκερη: «… να χαίρονται, καρδούλα μου, παρέα την αγάπη, να φτερουγίζουν λεύτερα, χιονάτα γλαροπούλια στα βράχια, στ’ άπατα νερά και στις κρυφές σπηλίτσες»…\nΕργαστήριο 3: Αυγούλα Τσαγκαροπούλου, Ηρακλής Καραγιάννης, Μαρία Τζουβάρα, “Τα δώρα των ονείρων μας”, Ήρα Εκδοτική. Δράση για παιδιά 9+. Ένα ταξίδι στον κόσμο των ονείρων και των δώρων που μένουν στο διάβα του χρόνου. Τρεις ιστορίες που μας μεταφέρουν σε τωρινές κι αλλοτινές συνθήκες κι εποχές. Το δώρο, υλικό ή άυλο, η προσμονή, η ανατροπή μας δίνουν το έναυσμα για μια πιο προσεκτική ματιά στους ανθρώπους που είναι γύρω μας και πού ξέρεις, μπορεί να ‘ναι και δικοί μας άνθρωποι. Μέσα από την αφήγηση, την εικόνα και τη μουσική οι συμμετέχοντες ταξιδεύουν στους δικούς τους συναισθηματικούς κόσμους με οδηγό τα όνειρά τους.\n19.00-21.00 (Είσοδος ελεύθερη για όλους)\n«O Υπέροχος Μάγος του Οζ»\nXοροθεατρική παράσταση για παιδιά και για όσους νιώθουν παιδιά!\nΕργαστήριο 1: Ουρανία Καλαμποκά, «Το μυστικό μήνυμα της βασίλισσας», Εκδόσεις Author house. Δράση για παιδιά 7-9 ετών. Η βασίλισσα δίνει ένα μεταλλικό κουτί, επτασφράγιστο, που κρύβει μέσα του ένα μυστικό μήνυμα γραμμένο σε μικροφίλμ στον αστροναύτη, για να το κρύψει στο φεγγάρι. Εξάπτοντας τη φαντασία των παιδιών με ένα μολύβι και με μια γραμμή, η συγγραφέας θα επιχειρήσει μαζί τους ένα ταξίδι στο φεγγάρι. Τα όνειρα μετατρέπονται σε πείραμα, το πείραμα σε παιχνίδι. Φτιάχνουμε μαζί ένα μαγικό όχημα, κάνοντας ένα όνειρό μας αληθινό, ταξιδεύοντας με χαρτί και μολύβι…\nΕργαστήριο 2: Αλκιβιάδης Κούσης, «Μη μου μιλάτε για την Ήρα!», Εκδόσεις Αλφάβητο Ζωής. Δράση για 6-10 ετών. Είμαστε στ’ αλήθεια τόσο διαφορετικοί μεταξύ μας που δεν μπορούμε να συνυπάρξουμε; Μια διασκεδαστική διαδρομή με βιωματικές δράσεις και παιχνίδια για μικρούς και μεγάλους που μας φέρνει πιο κοντά στον αληθινό μας εαυτό και τις ανάγκες μας. Μουσική, παιχνίδια εξοικείωσης κι ενσυναίσθησης ανοίγουν τον δρόμο στη χαρά, το γέλιο, την αποδοχή και οδηγούν τελικά στην αγάπη. Ας δώσουμε χώρο και χρόνο μεταξύ μας για να αποδεχτούμε ο ένας τον άλλο όπως κάνει κι ο γάτος της ιστορίας του βιβλίου!\nΕργαστήριο 3: Σταυρούλα Κάτσου-Καντάνη, «Στο νησί με τα κρυμμένα μυστικά», Εκδόσεις Ψυχογιός. Δράση για παιδιά 10+… Πρόκειται για ένα μυθιστόρημα καλοκαιρινό, οικολογικού περιεχομένου, που εκτυλίσσεται σε ένα ελληνικό νησί. Είναι γεμάτο μυστήριο, περιπέτεια και δράση. Οι μικροί αναγνώστες θα έχουν την ευκαιρία να ζήσουν από κοντά τις περιπέτειες των δυο ηρώων, του Μάνθου και του Δημήτρη, μαθαίνοντας μαζί τους τα μυστικά της φύσης και κυρίως ζώντας δίπλα στις χελώνες caretta – cαretta, για το σπουδαίο έργο της ανακύκλωσης των απορριμμάτων, για τον ΑΡΧΕΛΩΝ και το έργο του, μιας μη κερδοσκοπικής οργάνωσης που δραστηριοποιείται στην πατρίδα μας και που σκοπό έχει την προστασία και την αποκατάσταση από τραυματισμούς της θαλάσσιας χελώνας. Με προβολή διαφανειών, προβολή 8λεπτης ταινίας κινουμένων σχεδίων και την κατασκευή από τα παιδιά μιας δικής τους τους υφασμάτινης σακούλας.\nΕργαστήριο 1: Δόξα Κωτσαλίδου, «Ο Γύρος του Κόσμου με μια Βαλίτσα», Εκδόσεις Γράφημα. Η Δράση απευθύνεται σε παιδιά προσχολικής και πρώτης σχολικής ηλικίας (5-11 ετών). Η Μαγική Βαλίτσα, που ταξιδεύει σε όλο τον κόσμο, ανακαλύπτει την κρυμμένη αλήθεια της Ζωής! Χαρά και λύπη, πόλεμος και ειρήνη, γέλιο και δάκρυ, φως και σκοτάδι, θάνατος και ζωή… όλα τα μανιχαϊστικά δίπολα που θα συναντήσουμε στη ζωή τους, κρυμμένα μέσα σε μια ιστορία, που τους πλημμυρίζει με έντονα συναισθήματα. Μια διαδραστική παρουσίαση που θα μάθει στα παιδιά όλες τις κρυμμένες αλήθειες της ζωής. Η δράση θα ξεκινήσει με τη δραματοποίηση του παραμυθιού από τη συγγραφέα, με την ενεργή συμμετοχή των παιδιών και θα ολοκληρωθεί με κατασκευές, βαλίτσες στις οποίες τα παιδιά θα έχουν τη δυνατότητα να κολλήσουν στις πλευρές τους χαρούμενες και λυπημένες εικόνες από τη ζωή.\nΕργαστήριο 2: Τριανταφυλλιά Κωνσταντινίδου, «Ο Πέτρος και η μάγισσα Καρκάγια», Εκδόσεις Ανάτυπο. Μια δράση για παιδιά 11-14 ετών. ΄Ενα παραμύθι με θέμα τον σχολικό εκφοβισμό, όπου η συγγραφέας πραγματεύεται και άλλα κοινωνικά προβλήματα, όπως η ανεργία, η οικονομική κρίση, η κατάθλιψη. Ο ήρωάς της, ο Πέτρος, είναι χαρακτήρας αληθινός με τρωτά σημεία. Αυτά θα εκμεταλλευτούν οι εκφοβιστές του σχολείου του, για να μετατρέψουν τη ζωή του σε κόλαση. Ώσπου μια μέρα, κυνηγημένος από τους διώκτες του, θα εγκλωβιστεί στο βάθος μιας σκοτεινής σπηλιάς, εκεί όπου κατοικεί το στοιχειό της λίμνης, η Καρκάγια! Η παρουσίαση περιλαμβάνει δραματοποίηση σκηνής του παραμυθιού. Μήνυμα ελπιδοφόρο και αισιόδοξο: Ονειρεύομαι, Θέλω, Μπορώ, καθώς τα θύματα της ενδοσχολικής βίας θα αναζητήσουν τρόπους διαφυγής από το τέλμα, στο οποίο έχουν παγιδευτεί, ώστε να ξεπεράσουν τους φόβους τους, να ενισχύσουν την αυτοπεποίθησή τους και να αναδειχτούν νικητές της ζωής!\nΕργαστήριο 3: ΚΕΘΕΑ ΠΙΛΟΤΟΣ,« Θέλεις να μπεις στα παπούτσια μου; (Αν τολμάς)» (αριθμός συμμετεχόντων 20) Εργαστήρι βιωματικό για μαθητές Γυμνασίου και Λυκείου. Αν μπορώ να μπω στη θέση σου θα σε καταλάβω! Αν μπορείς να μπεις στη δική μου θα με καταλάβεις! Ένα παιχνίδι που θα φωτίσει την επικοινωνία και θα δώσει ιδέες πως μπορείς να αποφεύγεις τα δύσκολα και να συνεννοείσαι καλύτερα με αυτόν που έχεις δίπλα σου (τον κολλητό, τον γονιό, τον καθηγητή σου…) (Περισσότερες πληροφορίες για το εργαστήρι και δηλώσεις συμμετοχής στο 24210 23439 και 77055 ή στο info@kethea – pilotos.gr).\nΕργαστήριο 1: Σωτηρία Κυρμανίδου, “Ο καπνούλης στην αστραφτοχώρα”. Δράση για παιδιά κι ενήλικες. Ο καπνούλης ζει σε μια πόλη, που όλοι οι κάτοικοι καπνίζουν. Δεν γνωρίζει το καθαρό, το διαφορετικό. Μια μέρα, με τον χαρταετό του γνωρίζει τον φίλο του, Λαμπίκο. Επισκέπτονται την αστραφτοχώρα, μια πολιτεία όπου όλα λάμπουν. Ένα παραμύθι, που στοχεύει στην πρόληψη κι από την αγωνία του ότι δεν εφαρμόζεται, αν και ψηφίστηκε, ο αντικαπνιστικός νόμος. Μέσα από τη δράση, μήπως και μπορούμε να κάνουμε ένα ψήφισμα διαμαρτυρίας, προκειμένου να εφαρμοστεί.\nΕργαστήριο 2: Μαρία Ανδρικοπούλου, «Μύθοι στο ρυθμό της μουσικής», Εκδόσεις Καλέντης. Μύθος και μουσική παρηγοριά στα δύσκολα της ζωής. Με αφορμή το βιβλίο σε μια δράση για όλες τις ηλικίες προσεγγίζουμε με τρόπο ανάλαφρο το σοβαρό θέμα της ιδεολογικής διαχείρισης της αρχαιότητας και της πολιτιστικής μας κληρονομιάς ανιχνεύοντας την ιστορία της μουσικής μέσα από τη μυθολογία. Αφήγηση, μουσική, συζήτηση, αλληγορία και πραγματικότητα σε μια εκδήλωση για μεγάλους και παιδιά όπου ο μύθος και η μουσική ψυχοθεραπεύουν. Μήνυμα της εκδήλωσης: «σέβομαι το παρελθόν, ελπίζω στο παρόν και στο μέλλον».\nΕργαστήριο 3: Παπαϊωάννου Άγγελος – Οικονόμου Πέπη. Εκπαιδευτικό εργαστήριο διατροφής, Κέντρο Περιβαλλοντικής Μακρινίτσας Πηλίου. Δράση για μαθητές Δημοτικού, Γυμνασίου και Λυκείου. Τρία εκπαιδευτικά παιχνίδια με θέμα την παραδοσιακή διατροφή και τα τοπικά προϊόντα. Κάθε παιχνίδι παίζεται από ομάδα 3-5 μαθητών με κάρτες, με στόχο να γνωρίσουν οι μαθητές κάποια τοπικά φυτικά προϊόντα και βότανα καθώς και τη χρήση τους στην Παρασκευή παραδοσιακών φαγητών ή στη θεραπεία ασθενειών. Το εργαστήριο θα κλείσει με την παρασκευή σαλάτας από λαχανικά εποχής για τον βραδινό μπουφέ. Ενημέρωση, συζήτηση, μαγειρική…\nΕργαστήριο 1: Δράση 1: Οι «Μικροί Συγγραφείς», μαθητές/τριες της ΣΤ1 τάξης του 6ου Δημοτικού Σχολείου Ν. Ιωνίας Βόλου με τον συντονιστή τον Γεράσιμο Τσιμπλούλη, Δάσκαλο-Κοινωνικό Ανθρωπολόγο, παρουσιάζουν σε εκπαιδευτικούς και γονείς τα βήματα συγγραφής της ιστορία τους: «Κάρλα… η λίμνη που γεννήθηκε δυο φορές». Η ιστορία θα συμπεριληφθεί σε ένα βιβλίο που θα αποτελείται από 7 αυτοτελείς ιστορίες με κεντρικό θεματικό άξονα την καταστροφή του περιβάλλοντος, εξαιτίας της ανεξέλεγκτης ανθρώπινης παρέμβασης, και την ανάγκη για την προστασία του. Είναι μια συλλογική προσπάθεια επτά σχολείων. Η πρωτοβουλία συγγραφής ανήκει στο ΙΔΙΩΤΙΚΟ ΕΚΠΑΙΔΕΥΤΗΡΙΟ «ΝΕΑ ΠΑΙΔΕΙΑ». Μικροί Συγγραφείς: Αλεξίου Ερίνα, Ανδρεόγλου Αλέξης, Αποστολακόπουλος-Φούσκης Γιάννης, Αποστολακόπουλος-Φούσκης Στέλιος, Επιφανείου Γλυκερία, Καλόγηρος Βασίλης, Καμινάρη Κερασία, Καρακοντάκη Κατερίνα, Καρανίκα Φωτεινή, Κατσιλούλης Δήμος, Κουθουρίδου Άννα-Ρόουζ, Κωστοπούλου Έλενα, Σιάρρα Ασπασία, Σούρα Νίκη και Τσούτσα Μαρία\nΕργαστήριο 2: Χαρά Παπαγιάννη ” Τι θα σώσει, τελικά, τη Δικαιόπολη; “, Εκδόσεις Οσελότος. Δράση για παιδιά άνω των 8 ετών και ενήλικες. Ένα παιδικό διήγημα που σκοπό έχει να μας υπενθυμίσει θεμελιώδεις αξίες, ιδανικά και να δώσει τη δυνατότητα στον αναγνώστη να συμμετέχει ενεργά στην τελική διαμόρφωση του βιβλίου. Πώς θα ήθελε ο καθένας από εμάς να είναι η πολιτεία που ζει; Τι ή ποιος μπορεί να βοηθήσει όταν προκύπτουν δύσκολες καταστάσεις; Ερωτήματα που θα απαντήσουμε όλοι μαζί – μικροί και μεγάλοι – μέσα από δράσεις με αρκετή δόση φαντασίας, δημιουργικότητας και θετικής διάθεσης. Ανταλλαγή απόψεων, ζωγραφική, παιχνίδι λέξεων και συμβολισμών για να αποδείξουμε πως όλοι μας μπορούμε να γίνουμε μικροί καλλιτέχνες – δημιουργοί! Το μήνυμα που μας περνάνε οι άνθρωποι της Δiκαιόπολης: Με ΕΠΙΜΟΝΗ και ΚΑΛΟΣΥΝΗ μπορούμε να αντιμετωπίσουμε όλα τα εμπόδια!\nΕργαστήριο 3: Δράση Κε.Βι.Μα. Συ.(για παιδιά) Παραμυθομπερδέματα. Με σκοπό την καλλιέργεια της φιλαναγνωσίας στο σχολείο, οι συγγραφείς Αγγελική Θάνου και Ζωή Γεροστάθη μέλη του Κε.Βι. Μα. Συ, θα εισάγουν τα παιδιά στον παραμυθόκοσμο με…παραμυοξεμπερδέματα. Μαζί τους ο Γιάννης Καραλάκος, καθηγητής Αγγλικών με μουσικές σπουδές θα ντύσει μουσικά την δράση… Έτσι θα γνωρίσετε… «Μια αρκούδα μια …φορά», που γνώριζε παραμύθια πολλά και εκεί που έτρεχε στο δάσος μπλέχτηκε στο κόκκινο κουβάρι και αντάμωσε «΄Ενα μαντήλι που έπεσε απ’ την οροφή» και ήξερε ένα σωρό ιστορίες. Το μαντήλι άρχισε να αφηγείται και είπε για δυο πονηρούς ήρωες την Τίνη και τον Σμόκυ που το μόνο που τους ένοιαζε ήταν να τρυπώσουν στον ανθρώπινο εγκέφαλο φωνάζοντας: «Χοπ …τρύπωσα». Η αρκούδα αυτή άραγε, μπορούσε να μείνει ασυγκίνητη μπροστά στον μικρό «Μουτάζ, το αρκουδάκι της αγκαλιάς;» Μα ασφαλώς όχι! Κι ενώ όλα φαίνονταν να παίρνουν τον δρόμο τους, ξαφνικά «΄Ενα αγόρι που αγαπούσε το ουράνιο τόξο» εμφανίστηκε στην παρέα μας… Μην απορήσετε ! Όλα μπορούν να συμβούν στα παραμυθομπερδέματα. Καλά παραμυθοξεμπερδεματα λοιπόν!!\nΕργαστήριο 1: Γρηγόρης Χαλιακόπουλος, Το μυστικό του Βελισάριου”, Εκδόσεις Καλειδοσκόπιο. Μια δράση για παιδιά 10+. Ένα παραμύθι εμπνευσμένο από τον ζωγράφο Βελισάριο Κορέντσιο που γεννήθηκε στην σημερινή Κυπαρισσία τον 16ο αιώνα και έφυγε κατά την παιδική του ηλικία με τους γονείς του για να σωθούν απ’ το κυνηγητό των Οθωμανών, επειδή ήταν φίλοι των Ισπανών. Στη Νάπολη θέλησε πολύ να σπουδάσει ζωγραφική και τα κατάφερε, αν και ξένος να κατακτήσει με το πινέλο του τον τότε κόσμο της τέχνης. Μετά από αιώνες ένας απόγονός του, βρίσκει στη θάλασσα της Κυπαρισσίας ένα μπουκάλι με ένα μήνυμα. Η ιστορία ξετυλίγεται διαδραστικά όπου το χθες με το σήμερα ενώνονται μέσα από ένα σημείωμα. Η τέχνη, ο μύθος, η πραγματικότητα, συναντιούνται με αφορμή το μπουκάλι και το μυστικό που κρύβει: Ότι η επιμονή και η αγάπη οδηγούν στην ομορφιά και την επιτυχία της ζωής μας…\nΕργαστήριο 2: Ελένη Χριστούλα-Πατελοδήμου, «Πάμε μια βόλτα στο φεγγάρι». Δράση για παιδιά 5-12 ετών. Με θέμα το φεγγάρι, παιδιά νηπιαγωγείου και όλων των τάξεων του δημοτικού παίζουν με τις λέξεις, ταξιδεύουν στον ουρανό και συνθέτουν τα δικά τους ποιήματα και ιστορίες, μέσα από ένα δημιουργικό παιχνίδι.\nΕργαστήριο 3: Δράση Κέντρου Βιβλίου Μαγνησιωτών Συγγραφέων. Η Τζένη Μωραΐτη, Συγγραφέας – Σχολική Σύμβουλος Προσχολικής Αγωγής Ν. Μαγνησίας θα αναπτύξει σε ομάδα ενηλίκων, θέματα που αφορούν το τρίπτυχο Γονείς – Βιβλίο –Παιδιά. Θα ακολουθήσει συζήτηση και ανταλλαγή απόψεων με τους παρευρισκόμενους.\n18:00-19.00 Φτου ξελευτεριά», Θεατρικό. Η συγγραφέας του παιδικού παραμυθιού ¨”Μια μαγική χριστουγεννιάτικη ευχή”, καθώς και του εφηβικού βιβλίου “Το παιχνίδι της ζωής” Λεμονιά Μουλά σε συνεργασία με τη θεατρολόγο και συγγραφέα Ματίνα Δολιανίτη- Μαρδέλη παρουσιάζουν το θεατρικό έργο με τίτλο: “Φτου ξελευτεριά”. Το έργο διαπραγματεύεται την προσκόλληση των παιδιών και τον εγκλωβισμό τους στο διαδίκτυο. Το θεατρικό θα παρουσιαστεί κυρίως από παιδιά και απευθύνεται σε ηλικίες 6-16 ετών. Το μήνυμα που θέλουν να περάσουν είναι πως η χρήση του διαδικτύου κρύβει πολλές παγίδες μα και οφέλη αναλόγως την χρήση του.\n(Ελεύθερη είσοδος- ανοικτή πρόσκληση συμμετοχής)\n19.00: Επίσημη έναρξη του φεστιβάλ\nΜουσική εκδήλωση από το χορωδιακό τμήμα του προγράμματος «Μουσικοθεατρικά- Εναλλακτικά» του 8ου Γυμνασίου Βόλου. Επιλογή κομματιών, διδασκαλία και διεύθυνση χορωδίας, από την εκπαιδευτικό Κατερίνα Παπαθανασίου. Συνοδεία στο πιάνο: Ελένη Ζωγράφου.\nΧαιρετισμοί, Συνάντηση με τους συγγραφείς – δημιουργούς\n«Ποδηλατάδα στην παραλία του Βόλου», τραγούδι από τους μαθητές του 2ουΓυμνασίου Βόλου από τη συμμετοχή τους στο Πολιτιστικό Πρόγραμμα «Το παρελθόν ως πηγή έμπνευσης και δημιουργίας». Ένα τραγούδι εμπνευσμένο από το φετινό θέμα -πολιτιστική κληρονομιά- του διαγωνισμού του Ευρωπαϊκού Σχολικού Ραδιοφώνου (European School Radio), που διεξήχθη τον Μάρτιο του 2018 στα Τρίκαλα.\nΕργαστήριο 1: Γεωργία Λάττα, Ένα αδερφάκι για μένα, Εκδόσεις Διάπλους. Μια δράση για παιδιά προσχολικής και πρωτοσχολικής ηλικίας και τους γονείς τους. Τι νιώθει το παιδί για το μωρό που έρχεται; Ποιες είναι οι ανησυχίες, οι φόβοι, οι ελπίδες του; Πώς μπορεί ο γονιός να το βοηθήσει ώστε να κατανοήσει και ν’ αποδεχτεί τα αρνητικά του συναισθήματα; Ποιος ο ρόλος του περιβάλλοντος; Κι όταν τελικά γεννηθεί το αδερφάκι, ποιες είναι οι νέες ανάγκες που γεννιούνται; Θεατρικό παιχνίδι, ζωγραφική, μουσική κι εικόνα σε μια εκδήλωση που βοηθά μικρούς και μεγάλους να εκφράσουν και ν’ αποδεχτούν τα συναισθήματά τους, καλωσορίζοντας το νέο μέλος της οικογένειας…\nΕργαστήριο 2: Μαριάννα Τεγογιάννη «Το Ταξίδι των Παπουτσιών» Εκδόσεις Κόκκινη Κλωστή Δεμένη. Δράση για μικρούς ηλικίας 8+ και μεγάλους. Ένα βιβλίο που αποκαλύπτει βασικές έννοιες, όπως η δύναμη της αγάπης και της προσφοράς αλλά και η συμπόνια για όλους τους συνανθρώπους μας που βρίσκονται στη δύση της ζωής τους. Μια δράση για μικρούς και μεγάλους που δεν παύουν να ονειρεύονται έναν καλύτερο κόσμο από αυτόν που ήδη ζουν. Με αφορμή τον τίτλο του βιβλίου θα «ταξιδέψουμε» σε κόσμους παραμυθένιους αλλά ταυτόχρονα μη ουτοπικούς και απόλυτα σημερινούς, αγγίζοντας ευαίσθητες χορδές τις ψυχής μας που ενδεχομένως να έχουμε ξεχασμένες. Μελωδίες, συζήτηση, ζωγραφική και δραματοποίηση από τη συγγραφέα θα γεμίσουν το παζλ του καθενός μας, ανοίγοντας ένα τεράστιο παράθυρο αισιοδοξίας και χαμόγελου που έχουμε τόσο ανάγκη\nΕργαστήριο 3: Εύα Κασιάρου, Όταν ο Ράμπο γνώρισε τη Ριρίκα, Εκδόσεις Κόκκινη κλωστή Δεμένη. Δράση για παιδιά δημοτικού σχολείου. ΄Ένα βιβλίο που επαινεί τη φιλία, την πίστη στον εαυτό μας και την πίστη στο όνειρο μας. Θα υπάρξει αφήγηση και εν συνεχεία τα παιδιά καλούνται να ζωγραφίσουν τις δικές του πυξίδες και να ακολουθήσουν τα δικά τους θέλω ή όνειρα, μέσα από ένα ταξίδι γεμάτο περιπέτειες και ανατροπές, ώστε στο τέλος να καταφέρουν να… πραγματοποιήσουν τους άθλους τους.\nΕργαστήριο –Παρουσίαση: Διαδραστική Αγωγή Υγείας από τον Δρ Κωνσταντίνο Στ. Μαμμά ΜD MScPhD Χειρουργό. Δράση για εφήβους, γονείς και καθηγητές. Με αφορμή το βιβλίο ‘’Η ΥΓΕΙΟΝΟΜΙΚΗ ΠΑΙΔΕΙΑ ΚΑΙ Η ΑΞΙΑ ΤΗΣ ΠΡΟΛΗΨΗΣ ΓΙΑ ΤΗΝ ΥΓΕΙΑ ΤΩΝ ΝΕΩΝ-Η πρόληψη επτά νοσηρών καταστάσεων με υψηλή επίπτωση. Periopton.gr, Aθήνα’’ που εκδόθηκε στο πλαίσιο του προγράμματος ΑΡΙΣΤΕΙΑ 2014-16, ο γιατρός, θα αναφερθεί στην αγωγή υγείας και τον ατομικό και οικογενειακό προγραμματισμό για τον ετήσιο προ-συμπτωματικό έλεγχο. Επίσης, αγωγή υγείας για την πρόληψη του στρεςς και της κατάθλιψης, του εθισμού στο ίντερνετ και του bullying καθώς και των τροχαίων ατυχημάτων και δυστυχημάτων σύμφωνα με τις διδακτικές ιστορίες πρόληψης του βιβλίου.\nΕργαστήριο 1: Ελένη Γεωργοστάθη, «Χάθηκε η μπάλα!¨, Εκδόσεις Ψυχογιός. Δράση για παιδιά Δ΄Ε΄ και ΣΤ΄ Δημοτικού. Ο δεκάχρονος Αντρέας αντιμετωπίζει τρία μεγάλα προβλήματα: ο πατέρας του έχει μείνει άνεργος, ο κολλητός του φίλος έχει μετακομίσει σε άλλη περιοχή της Ελλάδας, ενώ ο ίδιος κι οι φίλοι του καλούνται να αντιμετωπίσουν μια ομάδα μεγαλύτερων παιδιών σε έναν αγώνα μπάσκετ δίχως αύριο. Ώσπου ένα βράδυ θα του κατέβει μια φοβερή ιδέα… Η συγγραφέας θα συζητήσει με τα παιδιά γύρω από τους βασικούς θεματικούς άξονες του βιβλίου, θα αναζητήσει μαζί τους λύσεις στα προβλήματα του πρωταγωνιστή και θα τα καλέσει να δώσουν το δικό τους τέλος στην ιστορία.\nΕργαστήριο 2: Χρήστος Δασκαλάκης, «Η Χιονονιφάδα που αγάπησε το Καλοκαίρι», Εκδόσεις ΄Αγκυρα. Μια δράση για παιδιά 6-10 ετών. Με εφόδιο το παραμύθι της «Χιονονιφάδας που αγάπησε το καλοκαίρι», στόχος μας είναι να μιλήσουμε για τη δύναμη της ελευθερίας, του σεβασμού προς τη φύση και προς τους άλλους, τη σημασία της ελπίδας και της υπομονής. Μέσα από την τρυφερή αυτή ιστορία μπορούμε να διδαχθούμε το μήνυμα ότι όλα είναι πιθανά, όλα μπορούν να συμβούν, όλα μπορούν να συνυπάρξουν μεταξύ τους, αρμονικά και χωρίς φράχτες. Με πρωταγωνιστές τον Νικόλα και την Ευτυχία, τα παιδιά μπορούν να τραγουδήσουν το τραγούδι της Χιονονιφάδας, να ακολουθήσουν την πορεία της φύσης, να δουν την απώλεια να μετατρέπεται σε ζωή και να προσφέρουν την ευκαιρία σε έναν σπόρο να γίνει ένα όμορφο λουλούδι.\nΕργαστήριο 3: Παναγιώτα Πλησή, «Δεν είμαι τέρας, σου λέω!», Εκδόσεις Κέδρος, Για παιδιά 8-12 ετών. ΕΙΜΑΣΤΕ ΟΛΟΙ ΞΕΧΩΡΙΣΤΟΙ! Ο Αγάπιος, είναι ένας ήρωας που ζει ανάμεσα μας. Είναι ένα παιδί που ανήκει στο φάσμα του αυτισμού (σύνδρομο Άσπεργκερ). Το βιβλίο «Δεν είμαι τέρας, σου λέω!» αναφέρεται στη διαφορετικότητα. Μέσα από δραστηριότητες βιωματικού χαρακτήρα που σχετίζονται με τον πρωταγωνιστή, τα παιδιά θα γνωρίζουν καλύτερα τα ιδιαίτερα χαρακτηριστικά του Αγάπιου και θα αναγνωρίσουν τα δικά τους ιδιαίτερα χαρακτηριστικά. Το βιβλίο υποστηρίζεται από εκπαιδευτικό υλικό.\nΕργαστήριο 1: Κατερίνα Δημόκα, «Ένα πράσινο τηλέφωνο», εκδόσεις Μεταίχμιο. Δράση για παιδιά 6+. Η τεχνολογία εξελίσσει αδιάκοπα την επικοινωνία με σύγχρονα και ακριβά τηλέφωνα. Όμως, υπάρχουν και εσωτερικά τηλέφωνα, που είναι άυλα. Για να τα αποκτήσουμε, χρειάζεται να συνδεθούμε ψυχικά και να καταβάλουμε ποσά αγάπης. Μια τέτοια ψυχική σύνδεση καθρεφτίζει το βιβλίο. Και μια ελπίδα: πως Ο,ΤΙ ΑΓΑΠΑΜΕ ΤΟ ΔΙΑΣΩΖΟΥΜΕ. Και μια παρήγορη ματιά σε κάθε αποχωρισμό: χαμογελαστή, με λιγότερο δάκρυ. Μουσική, εικόνες, διαδραστικό παιχνίδι και μπόλικη επικοινωνία μέσα από το δικό μας ΠΡΑΣΙΝΟ ΤΗΛΕΦΩΝΟ. Ή… και όχι πράσινο. Γιατί η αισιοδοξία βάφεται στο χρώμα που θέλουμε εμείς!\nΕργαστήριο 2: Νίκος Φιλάρετος, Δάσκαλος-Ιστορικός, Βάνια Φιλαρέτου, Φιλόλογος, MSc Γλωσσολογίας. «Από τη σκληρή πέτρα στον σκληρό δίσκο: Γνωρίζω το βιβλίο…Αγαπώ το βιβλίο». Μια διαδραστική παρουσίαση Ρ.Ρ. και βιωματικά εργαστήρια συνολικής διάρκειας περίπου 60-70 λεπτών για 25 μαθητές, με απώτερο στόχο την ανάπτυξη της αναγνωστικής κουλτούρας και της αγάπης για το βιβλίο. Σε μια μεταβατική εποχή όπου οι νέες τεχνολογίες κυριαρχούν το παραδοσιακό βιβλίο με την υλική του υπόσταση όπως το γνώρισαν οι ανθρώπινες κοινωνίες την τελευταία μισή χιλιετία, δείχνει αξιοπρόσεκτη αντίσταση τόσο έναντι του άυλου βιβλίου αλλά και της «επίθεσης» του διαδικτύου. Στόχος λοιπόν οι μαθητές των Δ΄-Ε’ και Στ’ τάξεων του Δημοτικού σχολείου να γνωρίσουν την ιστορία της γραφής και του βιβλίου μέσα στη διαδρομή τους από την προϊστορία και το ορόσημο της εφεύρεσης της τυπογραφίας μέχρι την σύγχρονη εποχή, επικεντρώνοντας παράλληλα στους συντελεστές που συν-εργάζονται ώστε να φτάσει το βιβλίο στα χέρια μας.\nΕργαστήριο 3: Δημήτρης Μελικέρτης, «Ο Γιγαντοκυνηγός». Δράση για παιδιά 8+. ο Δημήτρης Μελικέρτης, Dr. Δημιουργικής Γραφής, University of London, θα διαβάσει αποσπάσματα από το βιβλίο του και στη συνέχεια θα συνομιλήσει με παιδιά από 8 ετών μέχρι 108 ετών, για Γίγαντες και φτερωτές λεοπαρδάλεις… με θέματα όπως η συνύπαρξη, η πίστη στον εαυτό μας, οι επιλογές που μας διαμορφώνουν, πώς γράφεται ένα βιβλίο, καθώς και για τη μαγεία των παραμυθιών.\n13.00-14.00 Θεατρικό Ένωσης Συλλόγων Γονέων και Κηδεμόνων Πρωτοβάθμιας και Δευτεροβάθμιας Εκπαίδευσης Δήμου Βόλου: «Οι Χορευτές της Φωτιάς» με θέμα «Λέμε ΟΧΙ στον πόλεμο» ΄Ενα αντιπολεμικό παραμύθι γραμμένο με ευαισθησία από τη δασκάλα Ειδικής Αγωγής Μαρία Κουρή και που στόχο έχει, να προβληματίσει τη σκέψη και να αφυπνίσει τις ψυχές των θεατών. Ήρωες είναι οι άγγελοι του ουρανού που απελπισμένοι από τη σκληρότητα και την αδιαλλαξία των ανθρώπων, που συνεχίζουν να πολεμούν για να λύσουν τις διαφορές τους, αποφασίζουν να πλησιάσουν τα μικρά παιδιά που οι ψυχές τους παραμένουν ακόμη αγνές και καθαρές. Εμψυχώτρια της ομάδας η φιλόλογος και θεατρολόγος κ. Αγγελική Νικολάου.\n14.00: Δράση ΝΟΙΑΖΟΜΑΙ ΚΑΙ ΔΡΩ\n«Άνθρωπος είμαι κι εγώ!»\nΟλιγόλεπτη παρουσίαση βιβλίου με αφηγήσεις μαθητών του σχολείου του ΕΚΚΝ Παράρτημα 6ου Γυμνασίου Βόλου, από το μακρινό και δύσκολο ταξίδι της προσφυγιάς! Την παρουσίαση-δραματοποίηση των αφηγήσεων θα κάνουν οι μαθητές του 7ου ΓΕΛ Βόλου. Συντονίστριες: α)Χατζηπλή Αναστασία-ΠΕ02-Διευθύντρια του ΕΚΚΝ & β)Ποζιοπούλου Βιβή-ΠΕ02, Καθηγήτρια 7ου ΓΕΛ Βόλου.\nΕργαστήριο 1: Έφη Μπαχτσεβάνα,’’Ελάτε να παίξουμε μουσική με τα Boomwhackers’’. ’’Let’s play boomwhackers’’ από τις εκδόσεις Κυριακίδη. Δράση που απευθύνεται σε εκπαιδευτικούς όλων των βαθμίδων, νηπιαγωγούς, βρεφονηπιοκόμους, μουσικούς, εμψυχωτές (team building activities), γυμναστές, καθηγητές Αγγλικών και σε όσους θέλουν να μάθουν να παίζουν εύκολα μουσική. Boomwhackers: Μια νέα μουσική πρόταση. Παίζω μουσική, μαθαίνω αγγλικά. Μαθαίνουμε τα χρώματα και τις νότες. Βιώνουμε την ένταση, το ύψος και την διάρκεια. Ρυθμικές δραστηριότητες με τις αξίες των νοτών και τις παύσεις. Ρυθμικά και κινητικά παιχνίδια. Μουσικοκινητικές δραστηριότητες. Μαθαίνουμε μουσικές έννοιες με τη μορφή παιχνιδιού. Μουσικά παιχνίδια, ρυθμικές δραστηριότητες, και τραγούδια στα Αγγλικά. Μια νέα μέθοδο διδασκαλίας των boomwhackers σε συνδυασμό με την Αγγλική γλώσσα. Μαθαίνουμε να παίζουμε τραγουδάκια με απλό και εύκολο τρόπο χωρίς να απαιτούνται ειδικές μουσικές γνώσεις. Φτιάχνουμε μια ορχήστρα με Boomwhackers και Orff percussion instruments. Μαθαίνουμε να διαβάζουμε μια μουσική παρτιτούρα απλά και εύκολα με βάση τα χρώματα. Body percussion και Boomwhackers. Όλες οι παραπάνω δραστηριότητες θα γίνουν αποκλειστικά και μόνο με τα με τα boomwhackers. Θα δουλέψουμε σε ομάδες και όχι μεμονωμένα. Θα κατανοήσουμε μουσικές έννοιες με απλό και διασκεδαστικό τρόπο. Θα γίνουμε μια ομάδα που επικοινωνεί, δημιουργεί, εκφράζεται και εκτονώνεται μέσα από τη μουσική. Με απλό, εύκολο και διασκεδαστικό τρόπο θα παίξουμε ρυθμούς, μελωδίες και αρμονίες. Κυρίως όμως θα χαρούμε!\nΕργαστήριο 2: Βασιλειάδου Γεωργία, «Θέλω να Γυρίσω Σπίτι μου», Εκδόσεις Βάρφης. Δράση για παιδιά 4-7 ετών. Τι γυρεύουν ο Πιτ και ο Πατ στην αρχαία Δήλο; Ποιος τους παρακολουθεί; Ποιος κινδυνεύει και ζητά βοήθεια; Μόνο ένας μπορεί να αναλάβει αυτή τη δύσκολη υπόθεση. Η πιο γρήγορη σουπιά του βυθού. O Αστυνόμος Μελάνης! Μια χιουμοριστική αστυνομική περιπέτεια, που απευθύνεται σε παιδιά προσχολικής και πρώτης σχολικής ηλικίας και στοχεύει στην ευαισθητοποίησή τους στο πρόβλημα της αρχαιοκαπηλίας και κατ’ επέκταση στην καλλιέργεια της πολιτιστικής τους συνείδησης. Προκαλεί άφθονο γέλιο με τα παθήματα των αρχαιοκάπηλων, συγκινεί με τα λόγια των αγαλμάτων και θέτει προβληματισμούς για την προστασία και τον επαναπατρισμό των ελληνικών θησαυρών, τονίζοντας ταυτόχρονα τον σημαντικό ρόλο των μουσείων. Ο αστυνόμος Μελάνης και η συγγραφέας θα έχουν τη μεγάλη χαρά και τιμή να εξιχνιάσουν αυτή τη σοβαρή υπόθεση μαζί με τον κύριο Γιώργο Τσούκαλη, ιδιωτικό ερευνητή με τεράστια δράση στη δίωξη αρχαιοκαπηλίας.\nΕργαστήριο 3: Στέλλα Μαβίδου- Μαρία Θεοχάρη, Ο Δικαιωματούλης και το Μαγικό Φίλτρο της Αγάπης», Εκδόσεις Γράφημα. Δράση για παιδιά προσχολικής και πρώτης σχολικής ηλικίας (4-11 ετών). Ένας Δράκος, ο Φαταούλας κλέβει τα όνειρα των παιδιών… Η Νεράιδα της Δικαιοσύνης αναλαμβάνει δράση και με το βοηθό της, το Δικαιωματούλη, προσπαθεί να τους χαρίσει ξανά το χαμόγελο. Σε αυτή τη δύσκολη αποστολή καλούνται τα παιδιά όλου του κόσμου, να τον βοηθήσουν! Θα καταφέρουν όλοι μαζί να αλλάξουν τον Φαταούλα; Ένα μουσικό παραμύθι ύμνος στα παιδικά δικαιώματα, με μια διαδραστική παρουσίαση (τα παιδιά θα ενσαρκώσουν τους ήρωες), δραματοποίηση, τραγούδι, πολλές εικαστικές δράσεις, ζωγραφική και φύλλα εργασίας.\nΕργαστήριο 1: Ιωάννα Σκαρλάτου, «Παπούτσια στο φεγγάρι». Εκδόσεις ΄Εαρ. Μια δράση για παιδιά 9-11 ετών. Ένα αγόρι που δεν μπορεί να μιλήσει, συμμαθητές και δάσκαλοι που δεν καταλαβαίνουν τι συμβαίνει, κάποιοι ειδικοί που αναφέρουν τη φράση της επιλεκτικής αλαλίας μπροστά του, τι είναι όλα αυτά; Ούτε ο πρωταγωνιστής μας ξέρει, το μόνο που τον νοιάζει είναι να φύγουν αυτές οι τρύπες που νιώθει να έχουν φυτρώσει στη γλώσσα του! Και εκεί που γνωρίζει έναν παπουτσή και μαθαίνει να επικοινωνεί με τους ανθρώπους μέσα από τη γλώσσα των παπουτσιών…έρχεται μία απαγωγή σε μακρινό νησί! Μια συναρπαστική, αληθινή περιπέτεια ξεκινάει και ένα παιχνίδι επικοινωνίας και γνωριμίας με τον εαυτό μας ετοιμάζεται να παρασύρει τα παιδιά σε ένα ξεχωριστό διαθεματικό πρόγραμμα!\nΕργαστήριο 2: Λίνα Μουσιώνη, «Η Ρουμπίνη των Δασών», Εκδόσεις Μεταίχμιο. Μια δράση για παιδιά 8+. Κάτι παράξενο συμβαίνει στη Ρουμπίνη. Κλείνεται συνεχώς στο δωμάτιό της, δεν μιλά, δεν παίζει. Έχει γίνει αγνώριστη Η Σμαράγδα ανησυχεί. Είναι σίγουρη πως η αδελφή της έχει άσχημα μπλεξίματα. Δυστυχώς είναι αρχηγός ολόκληρης συμμορίας. Όλα τα στοιχεία που κατάφερε να συγκεντρώσει εκεί οδηγούν. Μια ιστορία για τις αλλαγές της εφηβείας και τις αδελφικές σχέσεις. Ελάτε να βρούμε μαζί το μυστικό της Ρουμπίνης και της Σμαράγδας!\nΕργαστήριο 3: Φώτης Γιάντσιος, «Ο Ευκλείδης και το Μυστικό στο Υπόγειο», Εκδόσεις Βάρφης. Δράση για παιδιά 9-13 ετών. Ένας λογοτεχνικός συνδυασμός της Ιστορίας, των μαθηματικών και της ιστορίας των μαθηματικών, μια περιπέτεια για μικρούς και μεγαλύτερους. Παρουσίαση του βιβλίου, δράση και συζήτηση για τη δυναμική των σχολικών μαθημάτων να εμπνεύσουν και να συνδυαστούν με τη φαντασία και την περιπέτεια των βιβλίων. Ταξιδεύουμε σε άλλους πολιτισμούς και ανακαλύπτουμε διαφορετικούς τρόπους γραφής και σκέψης, με άξονα τη σκέψη πως το ταξίδι, η μάθηση και η διασκέδαση όχι μόνο μπορούν αλλά και πρέπει να συνδυάζονται.\nΕργαστήριο 1: Γιώτη Μαρίνα, «Ο Ρεβιθοκοντούλης, Εκδόσεις Διόπτρα. Δράση για παιδιά 4-8 ετών. Η διάσημη ιστορία του Κοντορεβιθούλη, περίπου όπως την ξέρουμε, αλλά και η ιστορία… αλλιώς. Η συγγραφέας και εικονογράφος Μαρίνα Γιώτη και ο δαιμόνιος ρεπόρτερ Φάνης τον Μπούφος είναι αποφασισμένοι να ανακαλύψουν τι κρύβεται πίσω από τις λέξεις ενός ακόμη γνωστού παραμυθιού. Πώς γίνεται ένας γονιός να παρατάει τα παιδιά του στο δάσος; Και ο Κοντορεβιθούλης, αφού ήταν τόσο έξυπνος, δεν ήξερε ότι τα ψιχουλάκια δεν θα άντεχαν για πολύ; Μια διαδραστική αφήγηση για την ενηλικίωση, τη συνεργασία και πώς να αντιμετωπίζουμε τους χειρότερούς μας φόβους. Μια διασκεδαστική δράση για παιδιά 4 έως 8 ετών, που τους δείχνει πώς να διαβάζουν ανάμεσα στις γραμμές και να αναπτύσσουν την κριτική τους σκέψη.\nΕργαστήριο 2: Αναστασία Πατέρα, Πώς μπορούμε να βοηθήσουμε τα παιδιά να αναπτύξουν ψυχική ανθεκτικότητα απέναντι στα γεγονότα ζωής;(απώλεια αγαπημένων προσώπων, πένθος, διαζύγιο). Προτάσεις για αξιοποίηση παιδικών λογοτεχνικών βιβλίων με ανάλογη θεματική. Μια δράση για εκπαιδευτικούς. Παρουσίαση δραστηριοτήτων που θα προάγουν τη συναισθηματική μάθηση και θα καταφέρουν να συνδέσουν την ιστορία του βιβλίου με τη ζωή και τα συναισθήματα του παιδιού-αναγνώστη. Επιτρέποντας στο παιδί να εμβαθύνει στο θέμα του βιβλίου ενισχύεται η πιθανότητα αφομοίωσης και ενσωμάτωσης στοιχείων του κειμένου σε θέματα αξιών, συμπεριφοράς, λύσης προβλήματος και στάσης ζωής γενικότερα. Παρουσίαση δραστηριοτήτων προκειμένου να προαχθεί η σχέση του παιδιού με το βιβλίο ενισχύοντας τη βιβλιοφιλία.\nΕργαστήριο 3: Άννα Αθανασιάδου, «Η δική μας άνοιξη», Εκδόσεις Ωρίων. Δράση για παιδιά νηπιαγωγείου και πρώτων τάξεων Δημοτικού. Με οδηγό τη ρεαλιστική περιπέτεια μιας παρέας παιδιών σε έναν ανοιξιάτικο κήπο, γνωρίζουμε έθιμα διαφόρων λαών, αγαπάμε τη φύση, παίζουμε παιχνίδια μιας άλλης εποχής, τραγουδάμε και χορεύουμε στον «χορό των χρωμάτων» και όχι μόνο… Ο Άρης, η Έρικα και ο Ραζ, οι μικροί πρωταγωνιστές της ιστορίας μας, γίνονται συνοδοιπόροι μας σε ένα ταξίδι που δείχνει την αξία της φιλίας και της ενσυναίσθησης!\nΤιμητική βραδιά (Ελεύθερη είσοδος- ανοικτή πρόσκληση συμμετοχής)\n19.00: Απόδοση τιμής-βράβευση στις συγγραφείς παιδικής και εφηβικής λογοτεχνίας Ζωή Κανάβα και Μαρούλα Κλιάφα, δημιουργούς που με το συνολικό έργο τους έχουν συμβάλλει στην εξέλιξη του βιβλίου για παιδιά και εφήβους. Την παρουσίαση θα κάνει η καθηγήτρια του Πανεπιστημίου Θεσσαλίας και επιστημονική υπεύθυνη του Εργαστηρίου Λόγου και Πολιτισμού Της Κατεύθυνσης Λογοτεχνίας και Παιδικού Βιβλίου του Π. Θ., κα. Τασούλα Τσιλιμένη.\nΤην βραδιά θα πλαισιώσει η Ορχήστρα Κιθαριστών Βόλου Sempre Viva, υπό τη διεύθυνση της μαέστρου Ευαγγελίας Γούσια. Η Sempre Viva είναι μια πολυμελής ορχήστρα από κιθαριστές, μικρούς και μεγάλους, που έχει έδρα τον Βόλο. Θα ακουστούν τραγούδια των Sebastian Bach, Agustin Barrios, Gabriel Faure κ.α.\nΕργαστήριο 1: Βούλα Παπατσιφλικιώτη, “Ποιος αξίζει να είναι Βασιλιάς; “, Εκδόσεις Ανάτυπο. Δράση για παιδιά νηπιαγωγείου και δημοτικού. Ένα παραμύθι σαν μαντινάδα, μια δράση θεατρική για παιδιά μέχρι και την τελευταία τάξη του δημοτικού. Ένα βιβλίο που «παντρεύει» την παιδική λογοτεχνία με την ποίηση και περνάει μηνύματα αξιών μέσα από ένα μαγικό παιχνίδι ζωών. Κουκλοθέατρο πολύ διαφορετικό, μουσική και τα παιδιά σε ρόλο συγγραφέα να κινούν τα νήματα της ιστορίας και στο τέλος να αναδεικνύουν “ΠΟΙΟΣ ΑΞΙΖΕΙ ΝΑ ΕΙΝΑΙ Ο ΒΑΣΙΛΙΑΣ” εκείνης της πολιτείας, αλλά και της ζωής μας.\nΕργαστήριο 2: Μαριέττα Κόντου, «Η ιστορία μιας μουντζούρας», Εκδόσεις Μεταίχμιο. Δράση για παιδιά 8+. Μια θυμωμένη μουτζούρα επαναστατεί και φέρνει τα πάνω-κάτω διεκδικώντας το δικαίωμα της να έχει μια ισότιμη θέση πλάι στις τελείες, τα κόμματα, τα θαυμαστικά αλλά και όλα τα άλλα σημεία στίξης! Ένα διαδραστικό παιχνίδι επιβεβαίωσης της ελευθερίας των παιδιών να ονειροπολούν, να κάνουν λάθη και να καμαρώνουν για το θαρραλέο μεγάλωμά τους μέσα από αυτά! Φαντασία μπόλικη, υλικά, χρώματα και ανάγκη να βρουν οι μουτζούρες χώρο να εκφραστούν και να πουν σε όλους, μικρούς και μεγάλους «Είμαι περήφανος γι’ αυτό που είμαι»!\nΕργαστήριο 3: Θεατρικό εργαστήρι της Αλεξάνδρας Μυλωνά, «Τα απλά παραμύθια ενός σπιτιού», Εκδόσεις Ρώμη. Δράση για παιδιά 7+. Το «ζωντάνεμα» των αντικειμένων ενός σπιτιού. θεατρικό παιχνίδι με χάρτινα κοστούμια και πρωτότυπη μουσική για παιδιά και γονείς. Στα απλά παραμύθια ενός σπιτιού θίγονται θέματα παιδαγωγικού ενδιαφέροντος, όπως η αντιπαλότητα της παράδοσης με την τεχνολογία, η διαμάχη για την εξουσία ή η δυσκολία για αποδοχή και επικοινωνία με το διαφορετικό. Η εξέλιξη της δράσης προτείνει λύσεις που αίρουν τη σύγκρουση και υποστηρίζουν την αρμονική και δημιουργική συνύπαρξη όλων στη σύγχρονη ελληνική κοινωνία με αξιοποίηση της ιδιαίτερης φυσιογνωμίας του καθενός.\nΕργαστήριο 1: Μαρία Καλύβα, «Το μεγαλείο της ψυχής», Εκδόσεις Γράφημα. Πρόκειται για ένα βιβλίο cross over λογοτεχνίας, που απευθύνεται σε παιδιά ηλικίας 15 ετών και άνω, σε γονείς και εκπαιδευτικούς. Με αφορμή το βιβλίο αυτό και τα θέματα που πραγματεύεται, τα αυξημένα ποσοστά των αμβλώσεων από γυναίκες και έφηβα κορίτσια και τη δραματική μείωση των υιοθεσιών, στη δράση αυτή θα γίνει μία εύφορη συζήτηση, θα απαντηθούν από ανθρώπους ειδικούς διάφορα ερωτήματα, και, μέσω των αποσπασμάτων που θα διαβαστούν, θα μάθουμε τις απόκρυφες σκέψεις των δύο ηρωίδων του βιβλίου, τα άγχη αλλά και τους προβληματισμούς τους.\nΕργαστήριο 2: Εύα Πετροπούλου- Λιανού, «Όλα ξεκινούν από μια σπασμένη πυξίδα, Οι περιπέτειες του σαμουράι Νογκασίκα σαν», Εκδόσεις Οσελότος. Δράση για παιδιά δημοτικού σχολείου. Ένα βιβλίο που επαινεί τη φιλία, την πίστη στον εαυτό μας και την πίστη στο όνειρο μας. Θα υπάρξει αφήγηση και εν συνεχεία τα παιδιά καλούνται να ζωγραφίσουν τις δικές του πυξίδες και να ακολουθήσουν τα δικά τους θέλω ή όνειρα, μέσα από ένα ταξίδι γεμάτο περιπέτειες και ανατροπές, ώστε στο τέλος να καταφέρουν να… πραγματοποιήσουν τους άθλους τους.\nΕργαστήριο 3: Μαρίνα Φραγκεσκίδου, «Η Κουτσή Κιθάρα», Εκδόσεις Πνοή. Δράση για παιδιά νηπιαγωγείου, δημοτικού και… ενήλικες που ξέρουν να χαμογελούν. Η Ρουζ, είναι μια ροζ κιθάρα, που αγαπάει όσο τίποτα άλλο την μουσική. Γι’ αυτό και ανυπομονεί να πάει στο μεγάλο σχολείο για να μάθει όλες τις νότες και τις συγχορδίες, ούτως ώστε να μπορεί να φτιάχνει δικές της μελωδίες. Έχοντας δίπλα της το φίλο της τον Μπλου, ένα μπλε αρμόνιο, διαβαίνει την πόρτα του μεγάλου σχολείου. Ένα αναπάντεχο γεγονός καθιστά τη Ρουζ «κουτσή» καθότι χάνει την μια της χορδή. Θα μπορέσει άραγε να παίξει ξανά μουσική; Κι αν ναι, πώς θα είναι οι μελωδίες που θα δημιουργεί; Η συγγραφέας θα υποδυθεί την ηρωίδα του παραμυθιού και μέσα από θεατρική αφήγηση, χορό και τραγούδι θα επικοινωνήσει στα παιδιά τη σημασία του να αγαπάμε και να αποδεχόμαστε τον εαυτό μας ως έχει. Στόχος της δραματοποίησης και του παιχνιδιού είναι τα παιδιά να αναγνωρίσουν τη δύναμη της θέλησης, τον ορισμό της φιλίας και την μοναδικότητά τους σαν ξεχωριστή οντότητα. Μέσα από το εργαστήρι τα παιδιά θα μπορούν να συνθέσουν το δικό τους απόφθεγμα για την αγάπη και τη φιλία καθώς και όλοι μαζί να βρούμε νέους τρόπους αντιμετώπισης του μπούλινγκ. Το μόνο σίγουρο είναι πως όλοι θα γεμίσουν αγάπη!\nΕργαστήριο 1: Γιώργος Κωνσταντινίδης, Σωτήρης Μητρούσης, “Γνωρίστε τον καλυτεροχειρότερο ντετέκτιβ του κόσμου” Δράση για παιδιά 7+, Εκδόσεις Μίνωας. Με αφορμή τα μυστήρια που λύνει ο «δαιμόνιος» Μπούφος, τα παιδιά παίζουν παιχνίδια παρατήρησης και ευστροφίας (εικόνες παρατήρησης, λαβύρινθους, κώδικες γραμμάτων και αριθμών, παιχνίδια συναισθημάτων με τους δημιουργούς, με οδηγό τη ζωγραφική και τη μουσική), έρχονται σε επαφή με τους ήρωες της σειράς και μαθαίνουν πώς ένα βιβλίο μπορεί να γίνει διασκεδαστικό.\nΕργαστήριο 2: Κωνσταντίνος Πατσαρός, «Το κουτί» (Κρατικό Βραβείο Παιδικού Λογοτεχνικού Βιβλίου), εκδόσεις Μεταίχμιο. Δράση για παιδιά 9+. Τελικά ο Αρίφ είναι εξωγήινος ή μαθητής της έκτης δημοτικού; Ανήκει σε αυτόν ή σε άλλο γαλαξία. Το δέρμα του είναι πράγματι τόσο διαφορετικό από εκείνο των υπόλοιπων παιδιών; Τι κάνει επιτέλους κάθε βράδυ μέσα στο Κουτί με τα χαμένα αντικείμενα της τάξης του. Τα παιδιά με τη βοήθεια του συγγραφέα, θα αναζητήσουν τα κρυφά περάσματα, θα ανακαλύψουν έναν τρόπο να εισχωρήσουν και θα αποκαλύψουν τα μυστικά που κρύβει μέσα του Το Κουτί, μια βραβευμένη ιστορία για τη διαφορετικότητα.\nΕργαστήριο 3: Χρήστος Δημόπουλος: Οι περιπέτειες του Ήπιου Θερμοκήπιου. Εκδόσεις Ψυχογιός. Δράση για γονείς και εκπαιδευτικούς των τριών τελευταίων τάξεων του Δημοτικού. Ο συγγραφέας παρουσιάζει την τριλογία του “Η ΜΑΣΚΑ ΤΟΥ ΒΑΣΙΛΙΑ”, “ΤΟ ΧΑΜΕΝΟ ΧΕΙΡΟΓΡΑΦΟ” και “Η ΕΒΔΟΜΗ ΚΑΡΥΑΤΙΔΑ” και εξηγεί πώς ένα βιβλίο μπορεί να ταξιδέψει το παιδί σε τόπους και χρόνους μαγικούς, πώς δημιουργεί τους ήρωές του, πώς η πραγματική ιστορία μπορεί να συνυπάρξει με τη μυθοπλασία, και πώς ο μικρός αναγνώστης έχει τη δυνατότητα να κάνει ένα βήμα παραπέρα και ερευνήσει ό,τι του κάνει μεγαλύτερη εντύπωση.\nΕργαστήριο 2: Ταουκίδης Δημήτρης, «Ο γιατρός κλόουν», Εκδόσεις Παρισιάνου. Μια δράση για παιδιά 6-12 ετών. H μικρή Νίκη περίμενε πως θα είχε ένα ήσυχο απόγευμα στο δωμάτιο της. Κι αυτό γιατί δεν λογάριαζε στον βιαστικό κύριο Κλόουν, έναν άνδρα που εμφανίστηκε ξαφνικά στην είσοδο της απέναντι πολυκατοικίας και στη συνέχεια χάθηκε, δίχως κανείς να το πάρει είδηση, προς άγνωστη κατεύθυνση.. Αλήθεια! Που μπορεί να πήγε ο κύριος Κλόουν; Λέτε να επισκέφτηκε το τσίρκο της πόλης για να δώσει μια παράσταση, κάποιον παιδότοπο στη γειτονιά για να πάρει μέρος σε μια παιδική γιορτή, ή μήπως ένα κατάστημα με είδη αποκριών για να αγοράσει μια καινούργια κόκκινη μύτη; Κι’ όμως, είτε το πιστεύετε είτε όχι, ο κλόουν αυτής της ιστορίας είχε μια πολύ πιο σημαντική αποστολή να φέρει εις πέρας. Κι η αποστολή αυτή, σε μια κοινωνία που συνεχώς αλλάζει και είναι γεμάτη από προβλήματα, είναι η προσφορά χαράς, διασκέδασης και ελπίδας, στα παιδιά που το έχουν πραγματικά ανάγκη. Αν λοιπόν θέλετε και εσείς να βοηθήσετε τον κύριο Κλόουν, όπως έκανε η μικρή Νίκη, δεν έχετε παρά να διαβάσετε αυτό το βιβλίο. Απλά φορέστε την κόκκινη μύτη σας.. και είστε έτοιμοι να το απολαύσετε! Γνωρίστε μια άκρως πρωτότυπη ιστορία με θέμα τους γιατρούς κλόουν –γραμμένη με ευρηματικές ρίμες– και την υπέροχη εικονογράφηση που τη ζωντανεύει. Ένα παιδικό βιβλίο για όλα όσα έχουν πραγματική αξία στον κόσμο μας.\nΕργαστήριο 2: Βαγγέλης Τασιόπουλος, ΕΡΓΑΣΤΗΡΙΟ ΠΟΙΗΣΗΣ ΚΑΙ ΠΟΙΗΤΙΚΗΣ. Μια δράση για εκπαιδευτικούς. Η ανάγνωση και η γραφή της ποίησης δεν είναι απλά και μόνο θέμα της λεγόμενης έμπνευσης, αλλά ένα οργανωμένο και συστηματικά εξελισσόμενο σύμπαν, όπου συμβαίνει και καλλιεργείται το ποίημα, ώσπου να ολοκληρωθεί προσωρινά και να προικιστεί με τη συνέχεια. Το εργαστήριο ποίησης και ποιητικής στοχεύει βιωματικά να αναδείξει τις προθέσεις, τους τρόπους, την ηθική και την αξία της ποιητικής τέχνης από την πρώτη αρχή έως το αποτέλεσμα. (Με χαρτί και μολύβι θα επιχειρήσουμε να ιχνηλατήσουμε τη διαδρομή της δημιουργίας και θα επιδιώξουμε τη γραφή, ακολουθώντας τρόπους και τεχνικές της ποιητικής έκφρασης).\nΕργαστήριο 3: Ηλίας Λιαμής, «Ο Νικόλας γράφει το ημερολόγιο του Ουρανού» και …. «Μαθαίνει … γράμματα του Θεού τα πράγματα». Εκδόσεις Ιεράς Μητρόπολης Δημητριάδος. Μια δράση για παιδιά Δ΄- ΣΤ΄ Δημοτικού. Δύο βιβλία ένας σκοπός. Να μάθουν τα παιδιά ευχάριστα μέσα από παιδικές ιστορίες το Λόγο του Θεού. Να γίνει το μάθημα των Θρησκευτικών ευχαρίστηση, απόλαυση και όχι αγγαρεία. Γιατί η λογοτεχνία είναι η ίδια η ζωή και στη ζωή χρειάζεται ο λόγος του Θεού σαν πυξίδα που θα βοηθήσει τα παιδιά μας να κατανοήσουν τον δυσνόητο κόσμο των μεγάλων.\nΕργαστήριο 1: Πηνελόπη Μωραΐτου, Το μυστικό της τροφοπυραμίδας», Εκδόσεις Πορφύρα. Εκπαιδευτικό πρόγραμμα για μαθητές Δημοτικού 8+. Ελάτε να ανακαλύψουμε μαζί με τους ήρωες του βιβλίου μας, το μυστικό της Τροφοπυραμίδας, να γνωρίσουμε τον τρομερό Φαραώ Τροφοχαμών, να σώσουμε την όμορφη Φρουτοπάτρα, αντιμετωπίζοντας πεινασμένα μάφιν, θυμωμένους υδατάνθρακες και όχι μόνο. Σύμμαχός μας ο μυστικός πράκτορας 00-Φρεσκοσπανάκης. Ένα ταξίδι γεμάτο απρόσμενες γεύσεις, εκπλήξεις, παιχνίδια και προπαντός εμπειρίες που κάνουν τη ζωή μας πιο πλούσια, υγιεινή, αλλά και γευστική! Στο τέλος του θα έχουμε γίνει όλοι μας σαΐνια στην υγιεινή διατροφή!\nΕργαστήριο 2: Νταίζη Φωτοπούλου, Εργαστήρι “7 λυμένα κορδόνια”: ” Το παιδί και τα Μάγια” Μουσικοθεατρικές δράσεις για παιδιά προσχολικής και σχολικής ηλικίας με Τυπική και Μη Τυπική Ανάπτυξη. Ένα πρόγραμμα που εισάγει τα παιδιά στο μαγικό κόσμο του Μουσικού Θεάτρου, της Όπερας και του Μιούζικαλ. Θα γνωρίσουν την όπερα για παιδιά ” L enfant et les sortileges” του Maurice Ravel σε λιμπρέτο της Colette. Θα έρθουν σε επαφή με τις τέχνες που αγκαλιάζει η όπερα… Τις τέχνες του Λόγου, της Μουσικής και της Κίνησης, τις τέχνες του Μακιγιάζ, των Σκηνικών, των κοστουμιών κλπ. Θα γνωρίσουν τα πρόσωπα και τις φωνές, θα ζωντανέψουν τα άψυχα αντικείμενα, θα τραγουδήσουν και θα χορέψουν μαζί τους.\nΕργαστήριο 3: Παναγιώτα Στρίκου-Τομοπούλου, “30+1 Βιβλιοπαιχνιδίσματα”, Εκδόσεις Κέδρος. Δράση για γονείς και εκπαιδευτικούς. Πώς ένα βιβλίο μπορεί να… προσκαλέσει και να προκαλέσει το παιδί-αναγνώστη; Υπάρχει «μυστική συνταγή» για να γίνουν τα παιδιά φιλαναγνώστες; Πώς ένας ενήλικας θα συν απολαύσει μια ιστορία με ένα παιδί; Μέσα από βιωματικές διαδικασίες θα αναζητήσουμε σχέδια προτάσεων-εμψυχώσεων και κίνητρα που συμβάλλουν στην επαφή των παιδιών με τη λογοτεχνία, ενισχύουν τη σχέση τους με το βιβλίο, ενθαρρύνουν την ανάγνωση, την ακρόαση, τη συγγραφή μιας ιστορίας.\nΜουσική εκδήλωση & Θέατρο\n17:00-17.30: Λήξη εργασιών του 3ου φεστιβάλ παιδικού και εφηβικού βιβλίου, με ένα μουσικό πρόγραμμα από την παιδική – εφηβική Χορωδία <<ΙΩΝΙΑ>> με μαέστρο την κα Κορνηλία Φραγκογιάννη και συνοδεύει στο πιάνο η κα Κασσιανή Αμυγδαλίτση.\n18.00-19.30: “Με λένε Αντρέα» Θεατρικό από τους μαθητές του 3ου Γυμνασίου Νέας Ιωνίας Βόλου σε συνεργασία με το Σωματείο Κινητικά αναπήρων Μαγνησίας «Ιππόκαμπος».\nΑκολουθούν… τρεις όμορφες μουσικές εκπλήξεις από τα παιδιά του ΕΕΕΕΚ Βόλου!\nΣΗΜΕΙΩΣΗ: Η συμμετοχή σε ΟΛΕΣ τις δράσεις είναι ΔΩΡΕΑΝ και ελεύθερη.Ωστόσο, για πρακτικούς και λειτουργικούς λόγους που αφορούν και στην σωστή προετοιμασία των υπευθύνων, αλλά και ουσιαστικούς (καθώς σε κάποια εργαστήρια ο αριθμός των συμμετεχόντων δεν μπορεί να ξεπεράσει ανώτερο πλαφόν) για όλα τα εργαστήρια, απαραίτητη είναι η δήλωση συμμετοχής , καθώς θα τηρηθεί σειρά προτεραιότητας. Η δήλωση (εκπαιδευτικών τάξεων, συλλόγων γονέων, φορέων, ομάδων αλλά και μεμονωμένων συμπολιτών) θα γίνεται έως τις 30 Μαρτίου 2018, με αποστολή e-mail στο φιλόλογο υπεύθυνο για το πρόγραμμα από την Ένωση Γονέων Βόλου, κ. Διονύση Λεϊμονή leimont@gmail.com ή κλήση στο τηλέφωνο 6973-694826.\nΤο πλήρες πρόγραμμα, βιογραφικά και όλα τα απαραίτητα δεδομένα για το Φεστιβάλ, έχουν αναρτηθεί στο Blog της Ένωσης Γονέων https://enosigoneonvolou.blogspot.gr, και στο προφίλ στο fb, ενώ για τυχόν απορίες, μηνύματα μπορούν να αποστέλλονται και στο enwsigonewnvolou@gmail.com.\nΤο Chamber Music Society στον Βόλο\nΓιορτή ψωμιού στην παραλία του Βόλου 13-16 Οκτωβρίου\nΠρόσκληση για την παρουσίαση της συλλογής παραμυθιών «Αντάμα φτερουγίζουνε, χαίρονται την αγάπη», της Σταυρίνας Λαμπαδάρη


Όλα Όσα (Ξανά)Έμαθα Από Τα Παιδιά Μου #2 - Shareyourlikes\nΌλα Όσα (Ξανά)Έμαθα Από Τα Παιδιά Μου #2\nΕΓΚΥΜΟΣΥΝΗ / ΜΗΤΡΟΤΗΤΑΕΜΠΝΕΥΣΗΚΙ ΑΛΛΗ ΕΜΠΝΕΥΣΗΟΙ ΣΤΙΓΜΕΣ ΜΟΥΟΙΚΟΓΕΝΕΙΑΌλα Όσα (Ξανά)Έμαθα Από Τα Παιδιά Μου22 Σχόλια\nΕίναι μεγάλο ψέμα ότι ο κόσμος δε μπορεί να αλλάξει από τις μονάδες\nΟ δικός μου άλλαξε όταν έγινα για πρώτη φορά μαμά\nΜια ολοκαίνουργια ύπαρξη, έκανε τον κόσμο μου καλύτερο\nΤου έδωσε «φωνή»\nΑνέδειξε ταλέντα μου 🙂\nΜε έκανε καλύτερο άνθρωπο, που από το εγώ επικεντρώθηκε στο εμείς\nΜε έμαθε να αγαπώ ανιδιοτελώς με όλη τη σημασία της λέξης\nΝα προσφέρω τα πάντα και να μην περιμένω τίποτα\nΝα είμαι ολιγαρκής, αφού το χαμόγελό του έφτανε και περισσεύει για να μου φτιάξει η μέρα\nΝα είμαι ευγνώμων για τα βασικά. Την προηγούμενη και την επόμενη αναπνοή του\nΝα ζω καθημερινά ένα θαύμα!\nΕίναι αληθινό, ολοζώντανο θαύμα νέο στον κόσμο να βρίσκει πού είναι η τροφή του χωρίς δική μου προσπάθεια, να γραπώνει με τα δαχτυλάκια του χωρίς να δείξω τον τρόπο, να χαμογελάει όταν του δίνω χαρά και να κλαίει όταν διεκδικεί τα δικαιώματά του. Φαϊ, καθαριότητα, αγάπη\nΚαι μετά να το ξαναζώ από την αρχή. Ίδιο και αλλιώτικο\nΑν πάρω όλα τα παιδιά του κόσμου και ενώσω τις μονάδες που αυτά βελτίωσαν, βλέπω ένα μεγάλο σύνολο καλύτερο από αυτό του χθες\nΠου ίσως νιώθει καθένας μόνος του, δεν μοιράζεται την αλλαγή και κάπου…θολώνει\nΤο καλό γίνεται περίπου καλό και η εξέλιξή του κάνει τελικά…βήματα πίσω\nΌμως, ακόμη (Σε) Πιστεύω\nΕσύ το βλέπεις ότι ο κόσμος αλλάζει; Μήπως είναι η ώρα να μοιραστείς τη δική σου αλλαγή;\nΌταν γίνεσαι γονιός, χρειάζεται να ακούς τα παιδιά. Όπως λέει ο Στεφανάκος, ο πιο σοφός άνθρωπος που έχω συναντήσει, “Ζήσε στο παρελθόν, κέρδισε το μέλλον”. Ατάκα από τους Dinofroz, την ακούω τουλάχιστον 20 φορές την ημέρ και τη λέει με πάθος Πρόσεξα ότι κάτι ξέρει ο…ποιητής, τον άκουσα κι έτσι γεννήθηκε αυτή η ενότητα.\nTagged in: έμπνευσηευτυχίαζωήοικογένειαόσα ξανά έμαθα από τα παιδιά μουπαιδί\nΠροηγούμενο άρθροDIY: Φτιάξε Μια PopUp Κάρτα!\nΕπόμενο άρθροBlogάρω Σε Γειτονιές. Θες Να Συναντηθούμε; ;)\nΜπήκαμε Σε Χριστουγεννιάτικο Mood!\nΗ Έμπνευση Της Ημέρας: Ο Μάρτης\nDIY: Έχεις Ναυτικό Σκοινί; Έχω Ιδέες!\n5 Απριλίου 2013 georgia Απάντηση\nΣοφία μου, σοφάκι μου γλυκό πόσο χαίρομαι που σε έχω γνωρίσει…\nΕίσαι εξαιρετικός άνθρωπος\n5 Απριλίου 2013 shareyourlikes Απάντηση\n5 Απριλίου 2013 Dimitra Απάντηση\nΚι ο δικός μου κόσμος άλλαξε όταν έγινα μαμά. Και εμένα με έκανε καλύτερο άνθρωπο. Πιο δυνατή. Πιο δίκαιη. Πιο αλτρουίστρια. Πιο έξυπνη. Ναι έξυπνη. Γιατί οι μαμάδες τα ξέρουν όλα βρε παιδί μου:)\nΑχ Σοφία πάλι χρυσόσκονη άφησες με τα ζεστά και αισιόδοξα λόγια σου συνοδευτικά των πανέμορφων αυτών φωτογραφιών.\nΔημητρούλα μου τα κάνουμε όλα και συμφέρουμε 🙂 Με εσένα και τη Γεωργία πρώτες στα σημερινά σχόλια ξεκίνησε μια αλυσίδα αλλαγής του κόσμου. Είμαι τυχερή 😉\n6 Απριλίου 2013 marron Απάντηση\nΘα μπορούσα να πω, τα είπες όλα… Αλλά επειδή θέλω να υπάρξει και τρίτο και τέταρτο μέρος στο αφιέρωμα «τι έμαθα απ’ τα παιδιά μου», θα αρκεστώ στο ότι με αυτά που είπες μας άγγιξες ευαίσθητες χορδές… Να είσαι καλά,» να ζεις, να αγαπάς και να μαθαίνεις» (Μπουσκάλια αν δεν απατώμαι)\nΠολλά φιλιά, να έχετε ένα υπέροχο Σαββατοκύριακο, οικογενειακώς!!!\n6 Απριλίου 2013 shareyourlikes Απάντηση\nκαι 5ο και 6ο και 7ο θα υπάρξει και σκοπεύω πολλά ακόμη! Οι γονείς-και όχι μόνο βέβαια- έχουμε τόσα πολλά κοινά συναισθήματα! Μια υπενθύμιση νομίζω μας χρειάζεται και λίγη παραπάνω παρατηρητικότητα\nΦιλάκια κορίτσι μου! Να περάσεις υπέροχα\n6 Απριλίου 2013 theano Απάντηση\nΣοφάκι μου σαφώς και ο κόσμος αλλάζει από τις μονάδες!\nΓιατί τί χρειάζεται για να αλλάξουμε εμείς; Κάποιος που θα μας εμπνεύσει, που θα μας ξυπνήσει από το λήθαργο της καθημερινότητας, κάποιος που θα μας δώσει τη δίψα για να μάθουμε ξανά και να αλλάξουμε όλα τα άσχημα. Τα παιδιά μας κάνουν ταυτόχρονα καλύτερους δάσκαλους και μαθητές σε ένα μάθημα ζωής, ήθους και αγάπης.\nΣε φιλώ και σου εύχομαι να (ξανα)μάθεις ακόμα πιο πολλά από τους ποιητές της ζωής σου.\nΜε κάλυψες γλυκιά μανούλα 🙂 🙂\n6 Απριλίου 2013 kittychioni Απάντηση\nΠόσο πολύ με αγγίζεις… Πόσο πολύ συμφωνώ… Πόσο υπέροχη αυτή η ενότητα!!! Έχεις δίκιο. Η αλλαγή που έχουν φέρει τα παιδιά μας πάνω μας, πρέπει να γίνει αντιληπτή από τους άλλους. Ίσως έτσι αλλάξει τελικά και ο κόσμος. Να χαίρεσαι τα ζουζουνο – ποιητάκια σου και να σε εμπνέουν πάντα έτσι!! Σ΄ ευχαριστώ, γιατί μου δίνεις τροφή για σκέψεις, με κάθε ανάρτησή σου!! 🙂 Φιλάκια!!\n8 Απριλίου 2013 shareyourlikes Απάντηση\nΚι εγώ Κατερινα σε ευχαριστω που εμπνευστηκες και έγραψες στο δικό σου blog τις δικές σου σκέψεις κ συναισθήματα 🙂 Χάρηκα πολυ! Ευχαριστω κ για την αναφορά Φιλιά\n6 Απριλίου 2013 veraowlmommy Απάντηση\nΑααχ, σαν να γέμισα καρδούλες αισθάνομαι! Μικρές μικρές και με τσιμπάνε!\nΤι όμορφα λογάκια!\n:))) Γλυκό μου πλασματακι που αγαπάς την πιο τρυφερή δεκαετία, τα τσιμπηματακια έρχονται σε αυτούς που έχουν μέσα τους τα ίδια συναισθήματα\n7 Απριλίου 2013 talinanoula Απάντηση\nέχεις γίνει επικίνδυνη…θα ξεκινήσω να φέρνω χαρτομάντηλα πριν σε διαβάσω, δεν θέλω που δεν θέλω πολύ αυτόν τον καιρό, τα γράφεις και τόσο αληθινά……..\nνα σαι παντα καλά και εσύ και τα παιδάκια σου και να σε ευλογήσει ο Θεος με ότι και αν ποθήσεις και με τις καλύτερες τύχες για τους θησαυρούς σου..\nΜάχη μου φοβάμαι ότι σε λίγο θα μου στείλεις το λογαριασμό για τα χαρτομάντηλα 🙂\nΝεραιδόσκονη…ξέρεις εσυ! 😉\n7 Απριλίου 2013 Είμαι Παιδί Απάντηση\nΤρυφερή ανάρτηση με όμορφα λόγια από μια πολύ πολύ γλυκιά μανούλα. Είσαι από τους πιο θετικούς και καλοπροαίρετους ανθρώπους που έχω γνωρίσει.\nΣινα είναι τιμή μου να μου λέει κάτι τέτοιο μια υπεροχη, δυνατή κ δημιουργικη γυναίκα <3\n7 Απριλίου 2013 Stella Απάντηση\nΔεν νομίζω να υπάρχει μανούλα που να μην την άγγιξε η ανάρτηση σου!\nΣυγκινήθηκα … χαρτομάντιλα τώρα !!!! Είσαι μια γλυκιά μανούλα, ένας υπέροχος άνθρωπος 🙂\nΚαλό βράδυ εύχομαι και καλή εβδομάδα!\nΝα τη κι άλλη για χαρτομάντηλα! 🙂 Θα με κάνετε να νιώθω τύψεις :)) Καλή βδομάδα ευαισθητουλα\n7 Απριλίου 2013 liochari Απάντηση\nΠολύ μου άρεσε το άρθρο σου. Σου χαρίζω ένα :χαμογελάκι. Άλλωστε αυτό είναι και το όνομα της σελίδας μου! Είμαι καινούργια εδώ. Ήμασταν μια μεγάλη και όμορφη παρέα στο Spaces το οποίο έκλεισαν πριν πολύ καιρό και μας μετέφεραν τα κείμενα μας εδώ. Απογοητευτήκαμε. Ήταν σαν σπιτάκι εκεί για μας. Τώρα μετά 2 χρόνια κοντά γύρισα με νοσταλγία. Διάβασα τα όσα γράφαμε. Τυχαία άνοιξα την σελίδα σου…. ‘Όμως πιστεύω πως τίποτε δεν είναι τυχαίο. Στέλνω σε σένα και τους φίλους σου την αγάπη μου κι ας μην σας ξέρω. Α!!! Και δεν ξέρω σχεδόν τίποτα από την λειτουργία εδώ. Δηλαδή πως λαβαίνεις ειδοποιήσεις, πως προσθέσεις φίλους.Πάτησα το follow αλλά στην σελίδα μου δεν προστέθηκε η δική σου σελίδα. Καλή βδομάδα όμορφη και δημιουργική!!!!\n8 Απριλίου 2013 Ανώνυμος Απάντηση\nΑχ αυτό το τελευταίο ήταν το καλύτερο Σοφάκι!\n8 Απριλίου 2013 My Lovable Baby Απάντηση\nΚαλημέρα Σοφία μου! Τι υπέροχη ανάρτηση! Τι υπέροχη συνέχεια της προηγούμενης…\nΤαυτίστηκα μαζί σου σε όλα, 100%. Είσαι μεγάλη έμπνευση φιλενάδα 😉\n8 Απριλίου 2013 Ινα Απάντηση\nΠόσο όμορφη ανάρτηση! Να’ σαι καλά Σοφάκι, μου χάρισες χαμόγελα και συγκίνηση! Καλή βδομάδα!


Μαραζό - Βικιπαίδεια\nΤο Μαραζό (Marajó) είναι ένα μεγάλο νησί στις εκβολές του ποταμού Αμαζονίου, στη Βραζιλία. Είναι μέρος της βραζιλιανικής πολιτείας Παρά.\nΛεπτομερής χάρτης με τη νήσο Μαραζό\nΜε μέση έκταση 40.100 km², συγκρίσιμη με αυτή της Ελβετίας, είναι το τριακοστό πέμπτο σε έκταση νησί της Γης. Το μήκος του ανέρχεται σε 297 χιλιόμετρα και το πλάτος του σε 204. Η έκτασή του ωστόσο δεν μπορεί να καθορισθεί με ακρίβεια, καθώς είναι χαμηλό (το υψηλότερο σημείο του βρίσκεται σε υψόμετρο 40 μέτρων) και έτσι σημαντικό μέρος του πλημμυρίζει κατά την εποχή των βροχών με την άνοδο της στάθμης του Αμαζονίου. Παρότι στις εκβολές ποταμού, μπορεί να χαρακτηρισθεί ποτάμιο νησί, καθώς περιβάλλεται σχεδόν τελείως από γλυκό νερό. Σε μία τέτοια περίπτωση είναι το μεγαλύτερο ποτάμιο νησί της Γης. Αν αντιθέτως θεωρηθεί παράκτιο νησί στον Ατλαντικό Ωκεανό, τότε και πάλι είναι το μεγαλύτερο παράκτιο νησί του κόσμου. Σε κάθε περίπτωση, είναι το μεγαλύτερο περιβαλλόμενο από γλυκό νερό νησί του κόσμου, αφού ο Αμαζόνιος κάνει γλυκό το νερό σε απόσταση δεκάδων χιλιομέτρων από τις εκβολές του. Η πόλη Μπελέμ, η πρωτεύουσα της Παρά, βρίσκεται απέναντι από τη νότια πλευρά του Μαραζό. Το Μαραζό διασχίζεται από τον ισημερινό της Γης. Το κέντρο του βρίσκεται σε γεωγραφικές συντεταγμένες 0°59΄ νότιο πλάτος και 49°35΄ δυτικό μήκος.\nΜαζί με μικρότερα γειτονικά νησιά, που διαχωρίζονται από αυτό με κλάδους του δέλτα του Αμαζονίου, το Μαραζό σχηματίζει το Αρχιπέλαγος του Μαραζό, με συνολική έκταση 49.602 km².\nΗ ανατολική πλευρά του νησιού κυριαρχείται από βλάστηση σαβάνας. Υπάρχουν μεγάλες φυτείες («φάζέντες») με κτηνοτροφικές επιχειρήσεις. Εκεί βρίσκεται και η λίμνη Αράρι, που έχει έκταση 400 km² αλλά συρρικνώνεται κατά 80% την ξηρή εποχή. Υπάρχουν επίσης μεγάλα κοπάδια από εξημερωμένους νεροβούβαλους πάνω στο νησί.\nΗ δυτική πλευρά του νησιού χαρακτηρίζεται από τροπικά δάση που πλημμυρίζουν κατά την εποχή των βροχών, καθώς και μικρά αγροκτήματα, που παράγουν ξυλεία and ασάι.\nΣτα βόρεια της σαβάνας υπάρχουν βαλτότοποι με φοινικιές, που ανήκουν κυρίως στα είδη Mauritia flexuosa και Euterpe oleracea. Την εποχή των βροχών οι βάλτοι αυτοί πλημμυρίζουν με περίπου 1 μέτρο νερό. Ακόμα και σήμερα, λίγα είναι γνωστά σχετικά με την οικολογία τους.\nΥπάρχουν 20 μεγάλα ποτάμια στο Μαραζό.\nΕξαιτίας της κυμαινόμενης στάθμης των νερών και των τακτικών πλημμυρών, πολλοί οικισμοί του νησιού είναι χτισμένοι πάνω σε πασσάλους («Palafitas»).\nΟ συνολικός μόνιμος πληθυσμός του Μαραζό ανέρχεται σε 250 χιλιάδες κατοίκους περίπου. Οι σημαντικότερες πόλεις είναι συγκεντρωμένες στο νοτιοανατολικό τμήμα του νησιού: η Σούρε, η Σαλβατέρα και η μεγαλύτερη πόλη, η Μπρέβες (99 χιλιάδες κάτοικοι). Διαθέτουν τη βασική τουριστική υποδομή και είναι δημοφιλείς προορισμοί διακοπών εξαιτίας των μεγάλων μοναχικών παραλιών του νησιού.\nΤο έδαφος του Μαραζό υποδιαιρείται στους παρακάτω 16 δήμους, οι οποίοι κατατάσσονται σε τρεις «μικροπεριφέρειες»:\nΚατσουέιρα ντου Αράρι\nΠόντα ντε Πέντρας\nΣάντα Κρουζ ντου Αράρι\nΜικροπεριφέρεια Φούρους ντε Μπρέβες:\nΣάου Σεμπαστιάου ντα Μπόα Βίστα\nΤο νησί Μαραζό υπήρξε η έδρα μιας ανεπτυγμένης προκολομβιανής κοινωνίας, που είναι γνωστή με το όνομά του: Πολιτισμός Μαραζοάρα. Κατά τη διάρκεια της πανδημίας της ισπανικής γρίπης το 1918–1919, το Μαραζό ήταν η μοναδική κάπως μεγάλη κατοικημένη περιοχή της Γης όπου δεν καταγράφηκαν κρούσματα της ασθένειας.\n↑ Prof. «Pará Histórico: Índios no Pará». Parahistorico.blogspot.com. Αρχειοθετήθηκε από το πρωτότυπο στις 29 Μαΐου 2014. Ανακτήθηκε στις 23 Ιουνίου 2014.\n↑ Ryan, Jeffrey (επιμ.): Pandemic influenza: emergency planning and community preparedness, CRC Press, Boca Raton 2009, σελ. 24\nΧάρτης: Η Νήσος Μαραζό και η πολιτεία Παρά στο www.v-brazil.com\nΣτο λήμμα αυτό έχει ενσωματωθεί κείμενο από το λήμμα Marajó της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Μαραζό&oldid=7766999"\nΤελευταία επεξεργασία στις 28 Σεπτεμβρίου 2019, στις 13:47\nΤελευταία τροποποίηση 13:47, 28 Σεπτεμβρίου 2019.


Νεαρός πατέρας βίαζε τη 2χρονη κόρη του και το μετέδιδε στο διαδίκτυο | Newsbeast\nΔευτερα, 15 Μαϊου 2017, 22:01\nΣε σκοτεινό με λυσσασμένα σκυλιά.\nΔευτερα, 24 Απριλιου 2017, 13:20\nδηλ το μωρο δεν ειχε σημαδια απο το ξυλο και δεν αιμορραγουσε απο το βιασμο που δεν ηξερε η μανα του τιποτα?αιντε ρε [...]\nαυτοί που παρακολουθούσαν να καταδικαστούν εις θάνατον....ένας δεν υπήρξε να αποκαλύψει αυτή τη φρίκη; αλλά θα μου πεις σε τέτοια site όλοι σχεδόν ανώμαλοι είναι...\n3 λεπτακια …\nΚυριακη, 23 Απριλιου 2017, 12:04\nειλικρινα θα ηθελα ενα τετ α τετ με τον τυπακο για τρια λεπτακια μονο......\nα και να μην μπει κανεις στη μεση.........\nΆμεση Εκτέλεση μετά από γρήγορη εκδίκαση μέσα σε μια εβδομάδα το αργότερο.\nΣαββατο, 22 Απριλιου 2017, 18:44\nΒιαζε το κτηνος τοσες φορες το 2χρονο πλασματακι,ενω η ''μητερα''του δεν πηρε ειδηση τιποτα;;;;Πλακα κανουμε;;;;;;Δεν ειδε τα σημαδια οταν π.χ. αλλαζε την πανα του;;;;;Παραλιγο να το σκοτωσει το παιδι απο το ξυλο,τι δεν ειδε η ''μανα'';;;;;Ελεος πια!!!!!!!!!!!\nΣαββατο, 22 Απριλιου 2017, 17:31\nΤι πράγματα διαβάζουμε βρε θεέ μου. Τι είναι πάλι αυτό το τρελό πράγμα, το ψυχανόμαλο αυτό συμβάν.\nΠρέπει να υπάρχει θανατική ποινή για μένα. Τι θα κάτσει στη φυλακή και θα συνετιστεί για να βγει πάλι το ρεμάλι;;\nΔεν έχει νόημα να σκεφτόμαστε αν είναι ψυχικά ασθενής. [...] να μη κινδυνεύει άλλος μετά καιρό πάλι...\nΣαββατο, 22 Απριλιου 2017, 15:35\nΘα τον περιποιηθούν οι συγκρατούμενοί του\nΣαββατο, 22 Απριλιου 2017, 15:17\nΓια τιμωρία:να παρακολουθήσουν συνεύντευξη του Ζουράρι για μισή ωρα.\nΣαββατο, 22 Απριλιου 2017, 21:14\nΕυφυολογημα, της κακιας ωρας, πανω σε τετοιο θεμα!!!!\nΠας καλα ανθρωπε μου;;;\nΣαββατο, 22 Απριλιου 2017, 19:03\nΗ "εμμονή" είναι ψυχική ασθένεια! Να το κοιτάξεις!\nΣαββατο, 22 Απριλιου 2017, 14:41\nΠοια εκτελεση;; Δεμενους σε κολωνα και λαμπαδιασμα!!\nΔεν ειναι ανθρωποι, ειναι σιχαμερα κτηνη κι ως εκ τουτου, ΔΕΝ εχουν ανθρωπινα δικαιωματα.\nΤα ανθρώπινα δικαιώματα δεν θα έπρεπε να υπάρχουν για κανέναν πλην εξαιρέσεων.\nΚανένας δεν τα αξίζει μέχρι αποδείξεως του εναντίου.\nΣαββατο, 22 Απριλιου 2017, 14:15\nκι ομως η ποινη του θανατου γι αυτους και ΜΟΝΟ ΓΙΑ ΤΕΤΟΙΕΣ ΠΕΡΙΠΤΩΣΕΙΣ δυστυχως ει ναι παραβιαση των ανθρωπινων δικαιωματων.Μη χαθουν τετοια αποβρασματα\nΌλη η ουσία βρίσκεται στην τελευταία πρόταση, "η μητέρα του, η οποία δεν γνώριζε το τι συνέβαινε". Πραγματικά τώρα είναι ικανή να το επιβλέπει κιόλας ; Που ήτανε όλο αυτό τον καιρό ;\nΣαββατο, 22 Απριλιου 2017, 13:54\nΗ θανατική ποινή σε τέτοιες περιπτώσεις θα έπρεπε να υπάρχει αλλά στην Γερμανία ούτε 10 χρόνια δεν θα φάει... το καημένο το επόμενο παιδί να λυπάσαι.......\nΣαββατο, 22 Απριλιου 2017, 13:48\nΠόσο πιο χαμηλά μπορούμε να πέσουμε σαν άνθρωποι? Ούτε η λέξη άνθρωποι δε μας αξίζει....\nΚυριακη, 21 Μαϊου 2017, 14:36\nΣε αυτόν και τους ομοίους του δεν αξίζει η λέξη άνθρωπος. Και σε όσους εναντιώνονται στην θανατική ποινή για αυτά τα κτήνη.\nΣαββατο, 22 Απριλιου 2017, 14:37\nΤώρα το κατάλαβες;!\nΣαββατο, 22 Απριλιου 2017, 13:45\nΝα τον στείλουν στο ισλαμικό κρατος. Αυτοί ξέρουν πολύ καλά τι πρέπει να του κάνουν.\nΣαββατο, 22 Απριλιου 2017, 14:33\nετσι νομιζεις, θα παντρευοταν το νηπιο για να γλυτωσει το κεφαλι του και θα συνεχιζε να το βιαζει με τις ευλογιες του αλλαχ και του ιμαμη τους! χειροτερα τερατα απο αυτους δεν υπαρχουν γιατι ολες τις θυριοδιες τους νομιμοποιουνται απο εξτρεμιστικη θρησκια τους.\nΣαββατο, 22 Απριλιου 2017, 13:43\nΜαζί και τους 50..ψόφο.. άχρηστοι είναι ετσι κι αλλιώς..\nΣαββατο, 22 Απριλιου 2017, 13:36\nολοι αυτοί θελουν κρέμασμα, δεν τους αξιζει τιποτε άλλο\nΣαββατο, 22 Απριλιου 2017, 13:17\nΣτο μεσιανο καταρτι καθαρμα


Beechmont Rollarena (Σινσινάτι, Οχάιο) - Κριτικές - TripAdvisor\nBeechmont Rollarena: Εστιατόρια στην περιοχή\nΔραστηριότητες κοντά σε: Beechmont Rollarena\nBeechmont Rollarena, Σινσινάτι - Κριτικές\nΝο 22 από 44 Παιχνίδια και διασκέδαση - Σινσινάτι\nΤώρα είναι κλειστό: 1:00 μ.μ. - 3:30 μ.μ., 6:30 μ.μ. - 8:30 μ.μ.\n3988 Commercial Blvd, Σινσινάτι, OH 45245-2145\nΑνοικτά σήμερα: 1:00 μ.μ. - 3:30 μ.μ., 6:30 μ.μ. - 8:30 μ.μ.\nΏρες λειτουργίας σήμερα: 1:00 μ.μ. - 3:30 μ.μ., 6:30 μ.μ. - 8:30 μ.μ.\nΈνα υπέροχο οικογενειακό περιβάλλον\nΠαρατήρησα ένα προηγούμενο σχόλιο σχετικά με τους ηλικιωμένους άντρες που παίρνουν τα νεαρά κορίτσια. Ανησυχώ σοβαρά ότι το άτομο έπαψε να μιλάει με εκείνους τους "παλαιότερους" άνδρες ή τα "εφηβικά" κορίτσια. Αν το είχαν κάνει, ίσως ανακάλυψαν ότι ήταν στην πραγματικότητα πατέρας και κόρη. Εγώ,...μαζί με αρκετούς άλλους πατέρες από μια γενιά, όταν το πατινάζ ήταν "το" πράγμα που πρέπει να κάνουμε, συχνά πατινάζ με τις κόρες ηλικίας κολλεγίων μας. Επιπλέον, ως πιστοποιημένοι θεραπευτικοί γονείς, η σύζυγός μου και εγώ πήραμε και τις "φιλανθρωπικές" μας κόρες. Η σύζυγός μου δεν παίζει, αλλά παρακολουθεί τις πλευρικές γραμμές. Τα φαινόμενα μπορεί να απατούν! Σε ένα άλλο σημείωμα αυτό είναι ένα φανταστικό μέρος για skate και αν και ο εξοπλισμός μπορεί να μην είναι ο καλύτερος, εγώ για ένα είμαι ευγνώμων έχουμε ακόμα ένα μέρος για να πατίνω. Είναι μια παρελθούσα στιγμή που σιγά σιγά χάνονται από τη σημερινή γενιά παιδιών. Συνεπώς, τα υποστηρίζω όποτε μπορώ, αν αυτό σημαίνει να πληρώσετε λίγο περισσότερο για είσοδο ή αναψυκτικά τότε χαίρομαι που το κάνω.Περισσότερα\nΤο Best ξύλινο πάτωμα στο Cincinnati!\nBeechmont Rollarena διαθέτει μια από τις καλύτερες ξύλινα δάπεδα στο Cincinnati και πολλές άλλες πόλεις. Πάντα παίρνω πατινιών μου μαζί μου όταν ταξιδεύω. Οι ιδιοκτήτες να καταλάβω πατινάζ. Φιλικό προσωπικό, τέλεια για τα γενέθλια. Έχω skated εκεί για πάνω από 30 χρόνια, όταν ξεκίνησε η...κόρη μου πέντε. Είναι ένα από τα αγαπημένα μου Ρινκς σε ολόκληρη τη χώρα!Περισσότερα\nΈνα βήμα προς τα πίσω στην 70's\nΠολύ καθαρό, καλά φωτισμένο, υπέροχο προσωπικό, τέλειο κατακτητές. Δεν νομίζω αυτά τα είδη ρολό ρινκς υπήρχαν πια. Η εγκατάσταση είναι καθαρά και πολύ καλά συντηρημένα. Το προσωπικό είναι ευγενικό και διαθέτει μεγάλη στάση. Το DJ ήταν διασκεδαστικό, φιλικές προς την οικογένεια, και σύμπλεξη. Άκουσα με...μεγάλη έκπληξη ότι υπήρχαν θαμώνες του ότι είχε απίθανα ντίσκο πατινάζ δεξιότητες! Ήταν σαν να είσαι σε μια εποχή το μηχάνημα! Είχαν επίσης μια μικρή παύση καλλιέργειας χώρο μάθησης για μικρά παιδιά που μαθαίνουν να σκέιτ. Και είναι Φτηνή βρωμιά! Σίγουρα θα ξανάρθουμε.Περισσότερα\nΩραίο μέρος για να skate με την s/o, φίλους, παιδιά, grandkids. Φθηνό τις καθημερινές μπορείτε και δωρεάν παιδικό πατινιών. Καθαρό, καλά φωτισμένο. Καμία "πρόβλημα" λαχείου κατά τη διάρκεια οποιασδήποτε από τις επισκέψεις μας εκεί. Είναι ένα καλό μέρος για να ασκηθούν κατά τη διάρκεια των...πιο κρύων μηνών.Περισσότερα\nΟ/η Erica P, Manager του Beechmont Rollarena, έχει απαντήσει σε αυτή την κριτικήΑπαντήθηκε στις 17 Ιουνίου 2016\nΘα ήθελα πραγματικά αγαπάμε πατινάζ στο beechmont rollarena. Είμαι τόσο συχνά όσο μπορώ και έχω πάντα ένα μεγάλο χρονικό διάστημα.Περισσότερα\nΟ/η Erica P, Manager του Beechmont Rollarena, έχει απαντήσει σε αυτή την κριτικήΑπαντήθηκε στις 9 Ιουλίου 2015\nBeechmont Rollarena είναι ένα εξαιρετικό μέρος για να φέρετε την οικογένεια για να διασκεδάσουν. Η εξυπηρέτηση είναι εξαιρετική. Οι εργαζόμενοι έχουν εξαιρετική εξυπηρέτηση πελατών. Η μουσική είναι μεγάλη. Οι τιμές είναι λογικές. Συνολικά, ένα υπέροχο μέρος για να προχωρήσουμε.Περισσότερα\nΘαυμάσιο μέρος για να κάνετε πατινάζ!\nΜεγάλωσα σε αυτό το παγοδρόμιο και εργαστεί εδώ κατά τη διάρκεια των τελευταίων δύο ετών γυμνάσιο. Οι τιμές είναι χαμηλές και οι συνεδριάσεις είναι πραγματικά διασκεδαστικό! Πρόκειται για ένα πολύ οικογενειακό - φιλικό περιβάλλον, ιδανικό για όλες τις ηλικίες! Το παγοδρόμιο είναι πολύ καθαρό και...καλά συντηρημένο! Η επιχείρηση είναι οικογενειακή επιχείρηση ώστε να είναι ένας πολύ καλός τρόπος για να στηρίξει τα τοπικά και οι ιδιοκτήτες μικρών επιχειρήσεων! : -)Περισσότερα\nΟ/η Erica P, Manager του Beechmont Rollarena, έχει απαντήσει σε αυτή την κριτικήΑπαντήθηκε στις 9 Ιουνίου 2015\nΕίναι μια μεγάλη στιγμή!!\nΑυτό το καταπληκτικό! Εγώ bassicly έζησε εκεί για 3 χρόνια!! Είναι μια μεγάλη στιγμή για μια λογική τιμή! Πηγαίνετε εκεί τώρα!!Περισσότερα\nΟ/η Erica P, Manager του Beechmont Rollarena, έχει απαντήσει σε αυτή την κριτικήΑπαντήθηκε στις 8 Ιουνίου 2015\nΛάβετε γρήγορα απαντήσεις από το προσωπικό του Beechmont Rollarena και από προηγούμενους επισκέπτες.


Και οι… χοντρούληδες έχουν ψυχή! | SDNA\nEπιτέλους... Εθνική με ψυχή!\nΚαι οι… χοντρούληδες έχουν ψυχή!\n17 Ιανουαρίου 2015, 15:18\nΚαι όχι μόνο έχουν ψυχή, αλλά παίζουν και μπάλα κι ας έχουν μερικά παραπανίσια κιλά. Ο Ρονάλντο και η… κοιλίτσα του ετοιμάζονται να επιστρέψουν στα γήπεδα και το sdna.gr σας παρουσιάζει ένα… χορταστικό φωτογραφικό αφιέρωμα στους ευτραφείς κυρίους της «στρογγυλής θεάς».\nΟ Αντεμπάγιο Ακινφέβα είναι ποδοσφαιριστής της αγγλικής Γουίμπλετον. Ζυγίζει περισσότερα από 100 κιλά με ύψος μόλις 1.80μ. Πρόσφατα κατάφερε να σκοράρει και κόντρα στη Λίβερπουλ στο Κύπελλο Αγγλίας.\nΟ πρώην τερματοφύλακας του Άγιαξ και νυν της Ουτρέχτης, Χέρεν Βερχέφεν, ζυγίζει 103 κιλά. Στις επανειλλημένες ερωτήσεις σχετικά το βάρος του, ο ίδιος απαντά ότι κάνει ότι μπορεί για να χάσει κιλά, αλλά καταγγέλει και την προκατάληψη εναντίον του. «Προπονούμαι επτά ημέρες την εβδομάδα. Καθημερινά επιστρέφοντας στο σπίτι από την προπόνηση περνάω από ένα φαστ φουντ. Ξέρω πως νομίζετε το αντίθετο, αλλά δεν έχω σταματήσει ούτε μία φορά».\nΟ Αϊλτον υπήρξε ο πιο ακριβός ποδοσφαιριστής στην ιστορία της Βέρντερ Βρέμης. Ίσως και ο πιο χοντρός. Στη Γερμανία είχε το παρατσούκλι «σφαίρα». Και για την ταχύτητά του, αλλά και για το… στρογγυλό σωματότυπό του.\nΠρώην διεθνής με την εθνική ομάδα της Βραζιλίας, ο Αντριάνο υπέγραψε πρόσφατα συμβόλαιο με τη Χάβρη, ομάδα της δεύτερης κατηγορίας της Γαλλίας. Με θητεία στην Ίντερ, στη Φιορεντίνα, στη Ρόμα, στη Φλαμένγκο και στη Σάο Πάολο, η καριέρα του άρχισε να παίρνει καθοδική πορεία όσο αυξάνονταν τα κιλά του.\nΑυτός είναι ο πιο χοντρός τερματοφύλακας του κόσμου. Ονομάζεται Ντάνιελ Μπάτισλαβ, ζυγίζει 130 κιλά και αγωνίζεται στην τέταρτη κατηγορία της Ρουμανίας. Φοράει φανέλα ΧΧL και σορτσάκι XXXL.\nΧοντρό δεν τον λες, αλλά την… κοιλίτσα του την είχε. Και την αποκάλυψε μετά το σφύριγμα της λήξης στο παιχνίδι της Μπαρτσελόνα με τη Λίβερπουλ για το Τσάμπιονς Λιγκ το 2007. Ο καλύτερος ποδοσφαιριστής του κόσμου το 2005 δεν κατάφερε να δικαιώσει αυτούς που πίστευαν πως θα γινόταν και ο καλύτερος όλων των εποχών.\nΤζον Χάρτσον, 51 φορές διεθνής με την εθνική ομάδα της Ουαλίας. Θρύλος της Σέλτικ, στην οποία αγωνίστηκε πέντε σεζόν. Τα παραπανίσια κιλά του έγιναν σύνθημα από αντίπαλους οπαδούς. Μετά την αποχώρησή του από την ενεργό δράση πάλεψε με τον καρκίνο και σε δηλώσεις του τόνισε ότι θα έπρεπε να προσέχει περισσότερο τη διατροφή του όσο αγωνιζόταν.\nΟ Γιαν Μόλμπι, τσχολιαστής ποδοσφαιρικών αγώνων σε τηλεοπτικό σταθμό σήμερα, έγινε περισσότερο γνωστός λόγω της θητείας του στη Λίβερπουλ. Η φωτογραφία είναι από ντέρμπι κόντρα στην Έβερτον το 1991.\nΣτην περίπτωσή του μιλάμε για πολλά… κιλά μπάλα. Ίσως ο πιο διάσημος… χοντρός του ποδοσφαίρου, ο παγκόσμιος πρωταθλητής με τη Βραζιλία το 2002, ο παίκτης με τη σπουδαία καριέρα, αλλά και με την… αδυναμία στη ντόλτσε βίτα. Πριν από λίγο καιρό, σε μια προσπάθεια να αδυνατίσει, είχε κάνει ακόμα και ριάλιτι σόου δείχνοντας στο κοινό πως έχασε μερικά κιλά.\nΟ Ούγγρος συνταγματάρχης είχε παραπανίσια κιλά. Ο… θρύλος, που ποτέ δεν επιβεβαιώθηκε, αναφέρει πως μπορούσε να φάει ακόμα και τρεις μερίδες γουρουνόπουλο για μεσημεριανό. Λίγη σημασία είχε. Όταν έμπαινε στο γήπεδο, μάγευε τους πάντες. Κανείς δεν ασχολήθηκε ποτέ με το βάρος του.\nΚάτι παραπάνω από ένας μποξέρ! (pics+vids)\nΈνας φίλος (του) από τα παλιά! (vids)\nΔείξε μου τον τίτλο σου να σου πω ποιος είσαι


Οι 10 αποχρώσεις κραγιόν που πρέπει να δοκιμάσουμε φέτος! - oi 10 apochroseis kragion pou prepei na dokimasoume fetos!\nΟι 10 αποχρώσεις κραγιόν που πρέπει να δοκιμάσουμε φέτος!\n09:07 19/9/2018 - Πηγή: Fays Book\nΕίπαμε ότι το νεσεσέρ μας ανανεώνετε. Τις τάσεις του Φθινόπωρο τις είδαμε. Το κραγιόν πρωταγωνιστεί και πάλι αλλά όχι όποιο κι όποιο, ούτε κλασικές και βαρετές αποχρώσεις. Φέτος θα κάνουμε την επανάσταση!\nΤα χείλη θα αποκτήσουν χρώμα, φωτεινό, σκούρο ή έντονο. Οι make up artists τα λένε εδώ και καιρό, τι άλλο να κάνουν οι επαγγελματίες. Προσπαθούν να μας εξηγήσουν με έμμεσο τρόπο ότι πρέπει να τολμήσουμε. Να δώσουμε στα χείλη μας αυτό που τους αξίζει. Έχουν πολλά να πουν. Ας ξεκινήσουν από το να τα δείξουν!\nΤο είδαμε στους Οίκους Chalayan, Giambattista Valli, Dior\nκαι Rodarte. Τα χείλη είναι δραματικά, υπερβολικά αλλά πάντα classy!\nΕπιλέξαμε τις αποχρώσεις που θα συζητηθούν από τις κλασικές μέχρι τις ακραίες αλλά και τις ενδιάμεσες:\nL’Oréal Paris Colour Riche Shine Lipstick, Varnished Rosewood: Αν επιμένουμε στις ήσυχες αποχρώσεις, τη συγκεκριμένη μπορούμε να τη φοράμε από το πρωί μέχρι το βράδυ\nClinique Dramatically Different Lipstick Shaping Lip Color, Semi-Sweet: Σε ζεστό peachy-nude τόνο και φόρμουλα που χαρίζει ενυδάτωση και απαλότητα στα χείλη\nChanel Rouge Allure Velvet Luminous Matte Lip Colour in Unique: Ούτε ροζ, ούτε κόκκινο. Κάτι ενδιάμεσο. Ούτε ματ, ούτε γυαλιστερό. Επίσης κάτι ενδιάμεσο αλλά βελούδινο και τόσο κομψό!\nYSL Rouge Pur Couture No 81: Το απόλυτο μοβ της φετινής σεζόν. Δεν γίνεται να μην το φορέσουμε. Είναι απλά ανεπίτρεπτο\nFenty Beauty Gloss Bomb Universal Lip Luminizer, Diamond Milk: Για λάμψη διαμαντιού στα χείλη. Μπορούμε να το απλώσουμε μόνο ή πάνω από το κραγιόν μας, όποια κι αν είναι η απόχρωση του\nTom Ford Beauty Boys & Girls Lip Color, Cardi: Ε ναι, μ’ αυτό παρτάρουμε. Μόνο και μόνο επειδή έχει το όνομα της rapper πρέπει να το δοκιμάσουμε\nNARS Powermatte Lip Pigment, Starwoman: Το κόκκινο κραγιόν θα είναι πάντα… το κόκκινο κραγιόν. Κλασικό, ματ με τέλειο φινίρισμα. Άλλο ένα στο νεσεσέρ σίγουρα δεν θα πάει χαμένο\nDior Rouge Dior Ultra Rouge Lipstick, Ultra Cult: Το φτάνουμε σε άλλο επίπεδο με αυτή την σχεδόν μαύρη απόχρωση. Και μην φοβάστε δεν χρειάζεται να το ανανεώνουμε διαρκώς, παραμένει σταθερό για 12 ώρες περίπου\nBurberry Lip Velvet Crush Sheer Matte Stain, Oxblood: Στην απόχρωση του κρασιού και το πλέον σταθερό στα χείλη. Ρευστό που απλώνεται πανεύκολα και με φινίρισμα πούδρας\nSephora Rouge A Levres, No Cell Service: Μεταλλικό, μπρονζέ και συναρπαστικό\nO Mario Dedivanovic λανσάρει τη δική του σειρά μακιγιάζ και είναι στ’ αλήθεια τέλεια!\ndior, paris, color, rouge, velvet, ροζ, ματ, beauty, bomb, ford, rapper, cult, mario, cult, dior, ford, αξιζει, απλα, γινεται, δικη, λαμψη, μακιγιαζ, ματ, παντα, ονομα, ροζ, πρωι, σεζον, σιγουρα, σειρα, φθινοπωρο, φορμουλα, χειλη, χρωμα, ωρες, beauty, bomb, color, sweet, mario, paris, πλεξουδες, rouge, rapper, velvet\nlookbook, δουλεια απο το σπιτι, εθιμα του πασχα, kratos, wesley snipes\nShowbiz: «Βόμβα» στην ελληνική σόουμπιζ: Κανείς δεν περίμενε το ζευγάρι αυτό να χωρίσει...\nΓιατί δεν βλέπουμε πλέον τη Λίνα Σακκά στην τηλεόραση; Το επιχειρηματικό βήμα και η αφοσίωση!\nMedia: Η μικρή Νεφέλη από τη σειρά «Λατρεμένοι μου Γείτονες» πήγε στο «Next Top Model» και… σάρωσε (Vid)\nΗλίας Γκότσης: Τι λέει για τη λέξη «αλβανός» που βγαίνει δίπλα στο όνομά του όταν το βάζεις στο google\nΒαφτίστηκε ο βενιαμίν της οικογένειας Ρουβά-Δείτε φωτογραφικό υλικό!\nΠροβλέψεις Τετάρτη 19 Σεπτεμβρίου 2018\nΔιπλώματα οδήγησης: Τι πρέπει να ξέρουν όσοι είναι άνω των 74 ετών\nΦλώρινα: Γ. Αντωνιάδης: «Το πανεπιστήμιο δεν πρέπει να υποβαθμιστεί»\nΤα 10 χρώματα που πρέπει να έχει η γκαρνταρόμπα σας τη νέα σεζόν\nΣυνελήφθη κι άλλο μέλος της σπείρας ληστών, που είχε κλέψει και τον Νίκο Βέρτη\nΈλληνας ηθοποιός αποκαλύπτει: “Πήγα καλεσμένος στο κανάλι και η παρουσιάστρια δεν φορούσε εσώρουχο…”\nΤο συγκινητικό μήνυμα της Μιμής Ντενίση για την κόρη της που φεύγει από την Ελλάδα για σπουδές!\nΤα καλλιστεία επιστρέφουν – Αυτές είναι οι διαγωνιζόμενες\nΕλληνίδα παρουσιάστρια δημοσίευσε φωτογραφία με τον 3 μηνών γιο της (pics)


Just another WordPress.com site\tΠάτρα: Ανακοινώθηκε το πρόγραμμα εφημεριών των νοσοκομείων της πόλης\tby sawamix\nΑνακοινώθηκαν από το Υπουργείο Υγείας και την 6η Υγειονομική περιφέρεια οι εφημερίες των τεσσάρων νοσοκομείων της Πάτρας. Με βάση της σχετική απόφαση και έχοντας υπόψη: 1. Τις διατάξεις του Ν. 3329/05 «Εθνικό Σύστημα Υγείας και Κοινωνικής Αλληλεγγύης και λοιπές διατάξεις» (ΦΕΚ 81/τ. Α΄/4-4-2005) όπως αντικαταστάθηκαν από τις διατάξεις του Ν. 3527/07 (ΦΕΚ 25/Α/9-2-2007) «Κύρωση συμβάσεων υπέρ νομικών προσώπων εποπτευομένων από το Υπουργείο Υγείας και Κοινωνικής Αλληλεγγύης και λοιπές διατάξεις».\nΑποφασίζουμεΚαθορίζουμε τις Εφημερίες για το Πανεπιστημιακό Γενικό Νοσοκομείο Πατρών, το Γενικό Νοσοκομείο Πατρών « Ο Αγ. Ανδρέας », το Γενικό Νοσοκομείο Παίδων Πατρών « Καραμανδάνειο » και το Ειδικό Νοσοκομείο Νοσημάτων Θώρακος «Ο Άγιος Λουκάς» ως εξής:\n1. Πανεπιστημιακό Γενικό Νοσοκομείο Πατρών• Όλες οι Κλινικές (Εργαστήρια και Τμήματα) καθώς και το Γναθοχειρουργικό Τμήμα θα εφημερεύουν κάθε Τρίτη, Πέμπτη, Σάββατο και 1η, 3η και τυχόν 5η Κυριακή του μήνα.\n2. Γενικό Νοσοκομείο Πατρών « Ο Αγ. Ανδρέας »• Όλες οι Κλινικές (Τμήματα και Εργαστήρια) θα εφημερεύουν κάθε Δευτέρα, Τετάρτη, Παρασκευή και 2η και 4η Κυριακή του Μήνα.\n• Η Πλαστική Χειρουργική και το Οδοντιατρικό Τμήμα θα εφημερεύουν καθημερινά.• Η ΜΕΝΝ θα εφημερεύει κάθε Δευτέρα και Παρασκευή καθώς και 2η και 4η Κυριακή του μήνα.\n3. Γενικό Νοσοκομείο Παίδων « Καραμανδάνειο »-Παθολογικός Τομέας:• Η Παιδιατρική θα εφημερεύουν κάθε Δευτέρα, Τετάρτη και Παρασκευή και κάθε 2η και 4η Κυριακή του μήνα.\n-Χειρουργικός Τομέας:• Χειρουργικό Τμήμα – Ορθοπεδικό Τμήμα – Ω.Ρ.Λ. Τμήμα καθώς και ο Εργαστηριακός Τομέας που είναι υποστηρικτής των ως άνω ειδικοτήτων θα εφημερεύουν καθημερινά.\n-Παιδοψυχιατρικός Τομέας:• Θα εφημερεύει καθημερινά.\n4. Ειδικό Νοσοκομείο Νοσημάτων Θώρακος «Ο Αγ. Λουκάς»• Η Πνευμονολογική Κλινική θα εφημερεύει κάθε Δευτέρα, Τετάρτη, Παρασκευή και Σάββατο καθώς και κάθε 2η και 4η Κυριακή του μήνα.